Sunday, 03.07.2021, 0:15\nبێ شك کاتێ چاوو سوورکردنەوە و هەڕەشەی دیبلۆماتکارەکان دەست پێ ئەکا، ئەوا ئاگری جەنگێك بەڕێوەیە. هەریەك لە کونسوڵی ئێران و تورکیا دەست ئەکەن بە تۆمەت هۆنینەوە بۆ یەکیدی و هەریەکەیان ئەیانەوێ ئەوی دی تۆمەتبار بکا لەمەڕ کێشەیەك وەیان هەر باسێکی هەنووکەیی، ئەوا ئەمە تەنها دەست پێکێکەوە و دواتر هەنگاوە پڕ مەترسی و پیلان دانان بۆ جەنگێکی کاولکار، خۆلادان لێی مەحاڵە.\nتورکیا لەمێژە ئەیەوێ بەهەر بەهایەك موسڵ و کەرکوك بخاتە ژێر ڕکێفی خۆی و بەرژەوەندیە داگیرکاریەکانی پێ دابین بکا. لەهەمان کاتیشدا مڕی لەسلێمانی خۆش کردوە و ئەزانێ گیانی کوردایەتی و دڵە هەرە گەورەکە لێرەوە خوێن دەرباز ئەکا بۆ بەشەکانی تری کوردستانی گەورە. هەر کات توانی ئەم ئامانجە بپێکێ، ئەوا مافی دروستکردنی دەوڵەتی سەربەخۆی کوردستان کۆتایی پێدێت. بۆیە گەر موسڵ و کەرکوك بۆ تورکەکان شادەماری ئابووریان برەو پێ بدا، ئەوا بێ شك تاکە لەمپەر لە نەهاتنی ئەم خەونەی ئەردۆگان، نەمانی گیانی شوڕشگێڕی کوردایەتیە کە وا سلێمانی هەر لەسەرەتاوە، مەشخەڵەکەی هەڵگرتوە. سلێمانی تاکە شاری کوردیە کە لەسەر دەستی کورد خۆی و لەمێژووی هاوچەرخدا،بنیاتی ناوە ، بۆیە ئەبینین دوژمنانی داگیرکەر هەموو هەوڵ و تەقەلایان ئەوەیە بۆ دەستەمۆ کردن و خەساندنی ئەم ووزە کوردایەتیە بەهێزە.\nلەتەك تورکیا و خەونە نەزۆکەکانی، ئێرانیش هیچی لەو کەمتر نیە لەڕێگای هێزە شیعەکان و وەحشی شەعبیەوە دەستی ناوەتە بینەقاقامان و هەرکاتێ هەلی بۆ ڕەخسابێ ، هیچی لە تورك کەمتر نەکردوە بەرانبەرمان. کەواتە ئەوەی ئێران و تورکیا لەلیواری جەنگ نزیکتر ئەکاتەوە، خۆبەزلزان و بیرکردنەوە هەڵانەن کە خۆیان بە خاوەن ماڵ و سەردەستی ناوچەکە ئەزانن . بۆیە ئێستا لەسەر شەنگار کەووتوونەتە سەنگەر لێدان لەیەکتری و هەریەکەیان بەجۆرێ بەرخورد بۆ دۆزەکە ئەکەن.\nبنەماڵەی بارزانی بەشێکی زۆر لەم ئەژندا نەگریسانەی داگیرکەرانی کوردستانی لە ئەستۆ گرتوە و هەنگاوەکانیان یارمەتیدەرێکی گوێڕایەڵ و گیان لەسەر دەستن. بۆیە ئەرکی هەموانە لەتەك خوشك و برا ئێزیدیەکان هەموو هەوڵ و کۆششمان بدەین تا زیاتر پاڵپشتی گەریلا بین بۆ ئەوەی جارێکی تر پارتی ئاوا بەنامەردانە گورگان خواردوویان،نەکەن.\nکەرەکە بەرن بۆ لای بارەکە یان بارەکە ببەن بۆ لای کەرەکە


ئەندامێکی دیکەی مەکتەب قورئان لە شاری سنە دەسبەسەر کرا\nکچێكی تەمەن ٧ ساڵان لە لایەن پیاوێکی ٦٠ ساڵەوە دەستدرێژیی کرایە سەر دوو هاووڵاتی لە شارەکانی سنە و نەغەدە دەسبەسەر کران زیندانییانی سیاسیی: خۆمان بە شەریکی خەم و شادیی خەڵکی ڕۆژئاوا دەزانین چوار هاووڵاتیی کورد لە شارەکانی کوردستاندا دەسبەسەر کران هاووڵاتییەک بە دانانی بارمتە بە شێوەی کاتی ئازاد کرا هێزەکانی سپای پاسداران لە سنووری سەڵماس کۆڵبەرێکیان بریندار کرد بارمتەی سێ هاووڵاتیی کورد دەخرێتە موزایدە بانگهێشت و دەسبەسەرکردنی هاووڵاتییانی کورد بەردەوامە لاوێکی تەمەن ١٨ ساڵ کۆتایی بە ژیانی خۆی هێنا کۆڵبەرێکی کورد لە شاری پاوە بریندار کرا\n13:12 - 10 خەزەڵوەر 2717\nئاژانسی کوردپا: لقی دووی دادگای ئینقلابی شاری سنە، حوکمی دەسبەسەر کردنی یەکێک لە ئەندامانی مەکتەب قورئانی ئەو شارەی دەرکرد.\nبەپێی هەواڵی گەیشتوو بە ئاژانسی هەواڵدەریی کوردپا، ڕۆژی سێشەممە ٩ی خەزەڵوەر، یەکێک لە ئەندامانی مەکتەب قورئانی شاری سنە بە حوکمی لقی دووی دادگای ئینقلابی ئەو شارە لە لایەن هێزە ئەمنییەتییەکانی حکوومەتی ئیسلامیی دەسبەسەر و ڕەوانەی زیندان کرا.\nهەواڵنێری کوردپا لە شاری سنە، شوناسی ئەو ئەندامەی مەکتەب قورئانی بە ناوی \_"موسلم ئیبراهیمی\_" ڕاگەیاندووە.\nبە وتەی ئەو سەرچاوەیە، حوکمی لقی ٢ی دادگای ئینقلابی شاری سنە بۆ دەسبەسەر کردنی ئەو ئەندامەی مەکتەب قورئان، لە سەر سکاڵای تۆمار کراوی ئیدارەی ئیتلاعاتی شاری سنە بووە.\nئەوە سەرچاوە ئاگادارە، هەروەها بۆ ئاژانسی کوردپا ئەوەشی خستەڕوو، موسلم ئیبراهیمی \_"پەرەستار\_" لە بەشی چاوەدێری تایبەت (ئای سی یو)ی نەخۆشخانەی \_"تەوحیدی\_" شاری سنە بووە.\nئەو سەرچاوەیە لە درێژەدا هەروەها ڕایگەیاند: موسلم پاش چەند ساڵ خزمەت کردن لە نەخۆشخانەی تەوحیدی شاری سنە لە سەر سکاڵای ئیداری ئیتلاعات لە سەر کارەکەی دەر کراوە.\nهەنوکە ئەو ئەندامەی مەکتەب قورئان، لە زیندانی ناوەندیی شاری سنە دایە.\nهەر لەو پەیوەندییەدا، دوو هاووڵاتیی کوردی خەڵکی شاری بیجاڕ بانگهێشتی ئیدارەی ئیتلاعاتی ئەو شارە کران و لە لایەن مەئموورانی ئەو ئیدارەیەوە لێپرسینەوەیان لەگەڵ کراوە.\nهەواڵنێری کوردپا لە شاری بیجاڕ شوناسی ئەو دوو هاووڵاتییە کوردەی بە ناوەکانی \_"مەنسوور فەتاحی\_" و \_"محەممەد حیسام هاشمی\_" ڕاگەیاندووە.\nهەروەها، ڕۆژی شەممە ٢٩ی ڕەزبەر، یەکێک لە مامۆستایانی شاری جوانڕۆ پاش بانگهێشت کردن بۆ دادگای ئەو شارە زیندانی کرا.\nهەواڵنێری کوردپا لە شاری جوانڕۆ شوناسی ئەو مامۆستا کوردەی \_"ئیبراهیم یەزدانی\_" ڕاگەیاندووە.\nپەیڕەوانی مەكتەب قورئان، كە پەیڕەوی قۆناغی سێهەمی ڕەوتی ئایینین، بە پشت بەستن بە لێکدانەوەکانی \_"ئەحمەد موفتی‌زادە\_" لە بواری ئایینی ئیسلام چالاکی دەکەن و \_"ڕێنوێنی خەڵک بەبێ بانگەشەی سیاسی\_" بە ئەركی خۆیان دەزانن.\nدوو هاووڵاتیی کورد لە شاری بیجار لەلایەن هێزە ئیتلاعاتییەکانەوە لێکۆڵینەوەیان لەگەڵ کرا\nمامۆستایەکی کورد لە شاری جوانڕۆ دەستبەسەر کرا


سەرکردە لەشکرییەکانی ئەمەریکا پێشنیاز دەکەن چەکەکانی ئەمەریکا لە یەپەگە نەسەندرێنەوە\nچوار کاربەدەستی ئەمەریکایی ڕایانگەیاندووە سەرکردە لەشکرییە ئەمەریکاییەکانی کە پلانی کشانەوەی سەربازانی ئەمەریکا لە سوریا دادەنێن پێشنیازی ئەوەیان کردووە ئەو چەکە ئەمەریکاییانەی کە دراون بە شەڕڤانە کوردەکانی کە شەڕی دژ بە داعش دەکەن، لایان بمێنێتەوە. ئەم هەنگاوەش بۆی هەیە ببێتە مایەی توڕەکردنی تورکیای هاوپەیمانی ناتۆ.\nسیان لەو کارەبەدەستانە بە مەرجێک زانیاریان داوە کە ناویان ئاشکرا نەکرێت، گوتوویانە ئەم پێشنیازە بەشێک بووە لە مشتومڕەکانی بەرنوسێ پلانێک لەلایەن لەشکری ئەمەریکاوە، بەڵام ڕوون نییە لە کۆتاییدا پەنتاگۆن چ پێشنیازێک بۆ کۆشکی سپی دەکات.\nکاربەدەستەکان گوتوشیانە ئەم مشتومڕانە هێشتا لە قۆناغە سەرەتاییەکانن و هێشتا هیچ بڕیارێک نەداوە. پلانەکە لە ماوەی چەند ڕۆژی داهاتوودا دەخرێتە بەردەم کۆشکی سپی و سەرۆک دانۆڵد ترامپ دووا بڕیار دەدات.\nلە 19 ی مانگی 12 بە شێوەیەکی چاوەڕوان نەکراو سەرۆک ترامپ بڕیاری کشانەوەی تەواوی هێزەکانی ئەمەریکای لە سوریا دا. ئەمەش ڕەخنەیەکی زۆری لێ کەوتەوەو بوو بەهۆی ئەوەی وەزیری بەرگری جیم ماتس دەستلەکار بکێشێتەوە.\nکاربەدەستانی ئەمەریکا دەڵێن ئەو ڕاگەیاندنە سەرکردە لەشکرییەکانی ئەمەریکای توڕە کردووە کە پێیان وایە بڕیارەکەی وەکو خیانەتکردنە لە شەڕڤانانی یەپەگە کە بەشێکی سەرەکین لە شەڕی دژ بە داعش لە باکوری ڕۆژهەڵاتی سوریا.\nئەنکەرە یەپەگە بە بەشێک لە پەکەکە دەزانێت و هەڕەشەی هێرش کردووە بۆ باکوری سوریا و ئەمەش مەترسی زیادکردنی توندوتیژییەکان و زیان گەیاندندن بە سەدان هەزار کەسی سڤیل دەهێنێتە ئاراوە.\nکاربەدەستێکی ئەمەریکایی گوتویەتی ئەمەریکا بە یەپەگەی ڕاگەیاندووە هەتا ئەو کاتەی کە شەڕی دژ بە داعش بکەن لەلایەن ئەمەریکاوە پڕ چەک دەکرێن. و ئەو کاربەدەستە گوتوشیەتی " شەڕەکە کۆتایی نەهاتووە ئێمە ناتوانین داوای چەکەکان بکەینەوە."\nیەپەگەش داوای کردووە ئەمەریکا چەکەکان بەجێ بهێڵێت کە بریتین لە موشەکی دژە تانک، زرێپۆش و هاوەن. ئەمەش هاوپەیمانانی کورد لەوە دڵنیادەکاتەوە کە ئەوان پشتگوێ نەخراوەن.\nبەڵام تورکیا دەخوازێت وڵاتە یەکگرتووەکانی ئەمەریکا چەکەکان بباتەوە جا ئەگەر پێشنیازی سەرکردە لەشکرییەکانی ئەمەریکا پشتڕاست بکرێتەوە بۆی هەیە بەرنامەکەی ترامپ بۆ ئەوەی تورکیا شەڕی دژ بە داعش تەواو بکات ئاڵۆز بکات.\nمشتومڕ لەسەر هێشتنەوەی چەکەکان بۆ یەپەگە هاوکاتە لەگەڵ سەردانەکەی جۆن بۆڵتنی ڕاوێژکاری ئاسایشی نیشتمانی ئەمەیکا بۆ تورکیا و ئیسرائیل لە هەفتەی داهاتوو بە مەبەستی وتووێژکردن لەسەر سوریا.


ئێوە حەز دەکەن...\nبۆ ژیانی تایبەتی خۆتان: ئاستی زمانی ئەلمانی خۆتان بەڕاستی هەڵبسەنگێنن/ هاندان بۆ پێشخستنی خوێندن و خولی گونجاو کە سەرپەرشتی فێرخوازانی زمان ئەلمانیش دەکات.\nوەک بەڵێندەر: ئاستی زمانی داوارانی کار لەلاتان تاقی بکەنەوە. سەرکەوتنەکانی خولەکانی بەرەوپێشەوە بردن هەڵبسەنگێنن/ بنچینەیەکی قایم بۆ ڕێکارەکانی خولەکانی بەرەوپێشەوە بردن بهێننە ئارا.\nDer Goethe-Test PRO - ڕۆشنیی تەنها لە ٦٠ خولەکدا\nئەگەر بۆ سەرکەوتنی پیشەیی بێت یان بۆ توانایی پێشبڕکێی تەواوی بەڵێندەرایەتی بێت:\nسەرکەوتن لە نزیکەییەوە نایێت. بەڵکوو سەرکەوتن لەسەر بنچینەی باوەڕەوە دێت. باوەڕیش ئەو کاتە دێتە ئارا، کە بتوانرێت بە هەمان زمان قسە بکرێت. پرسیارەکە ئەوەیە: زمانی ئەلمانییەکەت چۆنە؟ کارمەندەکانی ئێستا و دوارۆژت چ شارەزاییەکیان لە زمان هەیە؟\nGoethe-Test PRO: زمانی ئەلمانی بۆ پیشە وەڵامی ئەو پرسیارانە دەداتەوە. تاقیکردنەوەکەمان کە لەسەر کۆمپیوتەر دامەزراوە، بە خێرایی و جێبڕوایی توانای بیستن و خوێندنەوەی زمانی ئەلمانی لەسەر کاردا رۆشن دەکاتەوە.\nهەر کەسێک بە جیا و بە توانایێکی بەهێزی دەربڕین\nبە تەکنۆلۆجیای هاوچەرخ پەیمانگەی گوێتە تاقیکردنەوەی Goethe-Test PRO لە ماوەی ٦٠-٩٠ خولەک ئاستی زمانی ئەلمانی هەر کەسێک بە جودایی بە دیار دەخات. هەموو بەشداربووان لە هەمان پلەوە دەستپێدەکەن. هەر لە کاتی تاقیکردنەوەکەدا پرۆگرامەکە بە پێی وەڵامەکەی پێشوو، پرسیاری دواتر بۆ هەر بەشداربووێک بە جیا هەڵدەبژێرێت. بەم شێوە بە باشترین باری گونجاو هەر ئاستێکی بەشداربوون جیا جیا هەڵدەسەنگێنێت. کەوتن نیە: بەرەنجامەکان و بڕوانامە و وەسفێکی ئاستی زمان کە هێزی دەربڕینی تێدایە، هەموو ڕاستەوخۆ دوای تاقیکردنەوەکە ئامادە دەبێت. بەمەش ئێوە بنچینەیەکی نموونەییتان دەکەوێتە دەست بۆ بڕیارەکانتان، بۆ نموونە بۆ ڕکارییەکانی خوێندنی زیاتر بۆ بەرەوپێشەوە بردن.\nGoethe-Test PRO تاقیکردنەوەیەی نەرم و گونجاوە و پیادەدەکرێت. لە سەرتاسەری جیهاندا لە سەنتەرەکانی تاقیکردنەوەکانمان ڕاستەوخۆ یان لە شوێنگەی بەڵێندەرایەتییەکەتان پیادەدەکرێن. تاقیکردنەوەکە بە ڕێبازی (Business Language Testing Service (BULATS)) زمانی بازرگانی بەناوبانگی خزمەتگوزای تاقیکردنەوە (BULATS) دەکرێت، لەسەر بنچینەی ژێدەری پێکەوەیی ئەوروپایی بۆ تواناکانی زمان (GER)\nڕێگاتان بەرەو ئێمە\nئێوە دەتانەوێت بە دڵنیایی و بە رۆشنی نەک لێل و گوماندار توانایی زمانی ئەلمانی خۆتان یان هی کارمەندەکانتان بزانن؟ ئەگەر وایە یەکسەر پەیوەندیمان پێوە بکەن! ئێمە دەرفەتێکی بێ پابەندتان دەخەینە پێش و هاوڕاییت دەکەین لە ئامادەکاری و پیادەکردنی تاقیکردنەوەکە.\nبە خۆشییەوە ئێمە ڕاوێژتان لەگەڵدا دەکەین بۆ پلانڕێژی ڕێکارییە گونجاوەکان بۆ خولی پێشخستن هەروەها خولی زمان بۆ کارگەکان. Wir bieten unseren Firmenkunden ein vielfältiges Angebot.\nAuf Nachfrage können Sie mit uns einen Prüfungstermin absprechen. Kontaktieren Sie uns gerne!\nچیتریش هێشتان گرنگە؟\nپێڕەی تاقیکردنەوە (PDF, 146 KB)\nڤێرژن – پێشاندان\nهەر ئێستا بە خۆڕایی دیدێک بکە:\nبۆ زانیاری و دەرفەتی زیاتر تکایە پەیوەندی بکە بەم ئێمەیلە::


ئەمریکا چۆن دژی هێرشی نوێی تورکیا بۆسەر ڕۆژئاوای کوردستان وەستایەوە؟ – Politic Press\nئەمریکا چۆن دژی هێرشی نوێی تورکیا بۆسەر ڕۆژئاوای کوردستان وەستایەوە؟\nهێزەکانی سوریای دیموکرات (هەسەدە) مەشقێکی سەربازیان لەگەڵ هێزەکانی هاوپەیمانانی نێودەوڵەتی لە دێرەزووری رۆژئاوای کوردستان ئەنجامدا، چاودێرانیش ئەم هەنگاوە بە پەیامێکی ئاشکرا بۆ تورکیا وەسفدەکەن، کە لە ئێستادا خۆی بۆ ئۆپەراسیۆنی سەربازی ئامادەدەکات لەو ناوچانەی دەکەونە ژێر دەسەڵاتی کوردەوە.\nلەو مەشقەدا تانک و موشەک و چەکی دژە موشەک بەکارهێنران، هاوپەیمانی نێودەوڵەتیش لە تویتێکدا ئاماژەی بەوەکرد، “پابەندین بە کۆتایهێنان بە داعش، هاوبەشیمان لەگەڵ هەسەدە لەمبارەیەوە بەردەوامی هەیە”.\nپێش دەستپێکردنی مەشقەکە، ئەمریکا شەش تانکی لە جۆری M-2 برادلی ناردە بنکەی سەربازی خۆی لە رمیلان کە دەکەوێتە دێرەزوور.\nهێزەکانی ئەمریکا کە سەرۆکایەتی هاوپەیمانی نێودەوڵەتی دەکەن دژی داعش لە ناوچەکانی رۆژئاوای کوردستان بوونیان هەیە و پشتیوانی پێشکەشی هەسەدە دەکەن لە جەنگی دژبە داعش”.\nتورکیا و میلیشیا سورییەکانی سەربە تورکیا لە ساڵانی 2016-2017 و 2018-2019 سێ ئۆپەراسیۆنی بەرفراوانیان بەدرێژایی سنوورەکانی نێوان تورکیا و سوریا ئەنجامدا، لەو ناوچانەی ژمارەیەکی زۆر کوردیان تێدایە، ئامانج لەم ئۆپەراسیۆنانەش دەرکردنی یەکینەکانی پاراستنی گەل بوو، کە بڕبڕەی پشتی هەسەدەیە و تورکیا بەدرێژکراوەی پارتی کرێکارانی کوردستان (پەکەکە) لەقەڵەمی دەدات، بەڵام لەلایەن ئەمریکاوە پشتیوانی دەکرێت.\nسەرباری هەڕەشە بەردەوامەکانی تورکیا بۆ ئەنجامدانی هێرشی سەربازی لەناوچەکانی رۆژئاوای کوردستان، بەڵام چاودێران هەنگاوێکی لەم چەشنە بەدوور دەزانن و چەندین بەربەستی ناوخۆیی و دەرەکی لەبەردەم ئەم هەنگاوە دەبینن.\nجوڵەی سەربازی تورکیا بۆ کۆنتڕۆڵکردنی شار و شارۆچکە ستراتیژییەکانی سوریا پێویستی بە لێکتێگەیشتنی سیاسی هەیە لەگەڵ لایەنە نێودەوڵەتییەکان، ئەمەش تا ئێستا بەدینەهاتووە.\nهاوکێشە سەربازییەکانی سوریا دابەشبووە بەسەر ئەو وڵاتانەی هێزیان تیایدا جێگیرکردووە و هەژموونیان تیایدا هەیە، ئەوە جگە لەوەی پەیوەندییەکانی ئێستای ئەمریکا و تورکیا لە هەر کات خراپترن.\nلەم دواییانەدا تورکیا هێز و زرێپۆش و چەکی ناردە ئیدلب، هەر ئەم هەنگاوە بوو هەسەدە وەک ئامادەکاری بۆ داگیرکارییەکی چاوەڕوانکراو لەقەڵەمیدا.\nرەزوان ئۆغڵۆ، توێژەری سیاسی باس لەوە دەکات، “ئۆپەراسیۆنی تورکیا لە رۆژئاوای کوردستان سەختترین ئۆپەراسیۆنی سەربازی تورکەکانە و لەڕووی سیاسییەوە جیاوازە لەوانەی پێشووتر.\nئۆغڵۆ دەڵێت: ئۆپەراسیۆنی ئەمجارەی تورکیا بەبێ قایلبوونی ئەمریکا دەستپێناکات، بەپێی ئەو دۆخەی ئێستاش هەیە، پێناچێت ئەمریکا بەئاسانی بەم ئۆپەراسیۆنە قایلببێت.\nلەماوەی رابردوودا زمانی تورکیا هەڕەشەئامێزتر بوو لەبارەی ئەگەری ئەنجامدانی ئۆپەراسیۆنی سەربازی لەلایەن هێزە ئۆپۆزسیۆنەکانی سوریا کە لەلایەن تورکیاوە پشتیوانی دەکرێن لە ناوچەکانی رۆژئاوای کوردستان و بەدیاریکراویش دژی هێزەکانی سوریای دیموکرات.\nیەکێک لەو خاڵانەی زۆرترین ناکۆکی لەنێوان ئەمریکا و تورکیا دروستکردووە، پشتیوانی کردنی هێزەکانی سوریای دیموکراتە لەلایەن ئەمریکاوە.\nهه‌ولێر نرخی به‌نزینی به‌رزكرده‌وه و له‌سلێمانیش نرخه‌كه جێگیره\nفرۆشی دراوی قورس لە بانکی ناوەند زیاددەکات\nفەڕەنسا فڕۆکەخانەکانی عێراق نۆژەن دەکاتەوە\nسەركردەیەكی یەكێتی بۆ پارتی: ئەگەر ئەوەندە بەهێزن بۆچی لە ڕۆژنامەنووسان دەترسن\nپارتی لەسەر هەڵوەشاندنەوەی هەڵبژاردنی دەرەوە هاتە دەنگ\nبانگەشەی هەڵبژاردن لە دەشتی نەینەوا بە سستی بەڕێوەدەچێت


خۆکوژی کچێکی تەمەن ١٦ ساڵ و مەرگی کرێکارێکی لاو – چاونیوز\nبەپێێ هەواڵی گەیشتوو بە چاونیوز، ڕۆژی پێنجشەممە ٣ی ڕەزبەری ١٣٩٩، کچێکی مێرمناڵی خەڵکی حەسەناوای شاری سنە بە ناوی بەهار سەیفی کۆتایی بە ژیانی خۆی هێنا.\nسەرچاوەیەک لە سنە باسی لەوە کرد کە گۆیا، ئەو کچە بە هۆکاری کێشە و گرفتی بنەماڵەییەوە هەروەها هەژاری و بێ دەرەتانی دەستی داوەتە خۆکوژی.\nلەلایەکی دیکەوە و لە هەمان ڕۆژدا، کرێکارێکی خەڵکی بۆکان بە ناوی ” ڕەسووڵ سوڵتانی” کوڕی عوسمان لەکاتی ڕنینی میوە لە باغەکانی نزیک کۆخانی سەر بە میاندواو بەردەبێتەوە و هەرلەوێ گیانی لەدەست دەدات. ڕەسووڵ سوڵتانی خێزاندارە و خاوەن کوڕێکی دوو سێ ساڵانەیە.\nخۆکووژی، کچی، ١٦ ساڵ، مردنی، کرێکار، چاونیوز\t2020-09-27\nتاگەکانی بابەتخۆکووژی، کچی، ١٦ ساڵ، مردنی، کرێکار، چاونیوز


ڕووسیا ئه‌لترناتیڤی ئه‌مریکایه بۆ کورده‌کانی سووریا\n07:16 PM IRAQ\nتوێژه‌رێکی ڕۆژهه‌ڵاتی ناوه‌ڕاست:\nبه‌شی جیهان- مایکڵ جانسن بڕوای وایه ڕووداوه‌کانی ئه‌م دواییه‌ی سووریا و هاوکاریی به‌رفراوانی کورده‌کانی ئه‌و وڵاته له‌گه‌ڵ ڕووسیا ده‌یسه‌لمێنێت که مۆسکۆ به‌نیازه ببێته ئه‌لترناتیڤێک بۆ ئه‌مریکا لای کورده‌کانی سووریا.\nبه‌پێی هه‌واڵی کوردپرێس، ڕۆژی ڕابردوو ڕاشا تووده‌ی هه‌واڵی دانیشتنی به‌رپرسه سه‌ربازییه‌کانی ڕووسیا له‌گه‌ڵ 23 نوێنه‌ری گرووپه جۆربه‌جۆره‌کانی ڕۆژهه‌ڵاتی ڕووباری فوراتی ڕووماڵ کرد. ئه‌و ناوچه‌یه له ئۆپه‌راسیۆنی ئه‌م دواییه‌ی کورده‌کاندا به هاوکاریی ڕووسیا له بنده‌ست داعش ئازاد کرا. به‌رپرسه ڕووسییه‌کان له میانی ڕاگه‌یاندنی سه‌رکه‌وتن له‌و ناوچه‌یه‌دا له ته‌نیشت کورده‌کانی سووریا ده‌رکه‌وتن.\nمایکڵ جانسن شرۆڤه‌کارێکی پرسی ڕۆژهه‌ڵاتی ناوه‌ڕاست ئه‌و ئاڵوگۆڕانه به نیشانه‌یێک ده‌زانێت بۆ نزیک بوونه‌وه‌ی ڕووسیا له کورده‌کانی سووریا.\nگوتووشیه‌تی: هاوکات ئه‌گه‌ری ڕاگیرانی هاوکاریی سه‌ربازیی ئه‌مریکا بۆ کورده‌کانی سووریا وێنا ده‌کرێت.\nئه‌و توێژه‌ره له یادداشتێکی ئایریش تایمزدا ئاماژه‌ی به‌وه کردووه کورده‌کانی سووریا ئاماده‌ییی خۆیان بۆ پاراستنی هێزه‌کانی ڕووسیا ڕاگه‌یاندووه که له ڕۆژهه‌ڵاتی ڕووباری فورات جێگیر کراون.\nله یادداشته‌که‌دا زیاد کراوه له‌و ڕووه‌وه که ئه‌مریکا پشتی له کورده‌کان کردووه ڕووسیا هه‌وڵ ده‌دات وه‌کوو هاوپه‌یمانێکی کورد جێگای ئه‌مریکا بگرێته‌وه و هاوکاریی خۆی له‌گه‌ڵ کورده‌کانی سووریا فراوان بکات.\nئه‌و خاوه‌ن بیره هه‌روه‌هاش گوتوویه‌تی: ڕووسیا به پێچه‌وانه‌ی ئه‌مریکاوه داوای به‌شداریی کورده‌کانی سووریا له دانووستانی ئاشتیی ئه‌و وڵاته ده‌کات. ئه‌مریکاش هاوکاریی کورده‌کانی کردووه به‌ڵام جیاوازییان ئه‌وه‌یه که ڤیلادیمیر پووتن سه‌رۆک کۆماری ڕووسیا به پێچه‌وانه‌ی سه‌رۆک کۆماری ئه‌مریکاوه ستراتێژییێکی ڕوون و ئاشکرای هه‌یه و به‌نیازه ڕۆڵی فیدراسیۆنی ڕووسیا له ڕۆژهه‌ڵاتی ناوه‌ڕاست ببووژێنێته‌وه. ده‌وڵه‌تی تره‌مپ ستراتێژییێکی ڕوونی نییه و توانای ئه‌وه‌شی نییه ستراتێژییێکی شه‌فافی هه‌بێت.


دیزاینی مێزۆپۆتامیای نۆێ. جەماڵ عەڵیاڵی – Giareng\nلە سێ شه‌ممه - 19 05 2015\nخەریکە هێدی هێدی گشتی پازلەکە ئامادە دەبیت، هەر چەند ناتەواوە بەڵام کرچ و کاڵ نیە، پێویست ناکات مرۆڤ زۆر هۆشمەند بیت بۆ ئەوەی کە هەستی پێ بکات. کێشەکە لە ڕووبەردا بۆتە بە کێشەی شیعە و سووننە. ئاشکرایە کە هۆکارەکانی ئەو ئاڵۆزییەی ناوچەکە دەگەڕێتەوە سەر کۆمەڵێک هۆکاری تر. لەو کورتە بابەتەدا هەوڵی نووسەر ئەوەیە کە بە ناوبردنی چەند ڕووداوی مێژوویی وەکوو ڕیشەی ڕووداوەکانی هەنووکەیی، ڕوانگەیەک بخاتە بەرچاو.\nبە هۆی پێشکەوتنی کۆمەڵگا و بەتایبەت پێشکەوتن لە بواری زانست و تەکنۆلۆژی، بیری مرۆڤەکان تیژتر دەبێت و زیاتر لە دەوری وڵامی زانستییانە بۆ پرسیارەکانیان کۆ دەبنەوە. ئەوە دۆخێکی تایبەتی خوڵقاند. ئاکامی ئەو دۆخە تایبەتییە ئیسلامی وەکوو ئاخەرین دینی سەر زەوی ترساند، ترس لەوەی کە خەریکە ڕکێفی لە دەست دەر دەچێت و پێگە لە دەست دەدات. هەر بۆیە نزیکەی سەد ساڵ لەمەو بەر شیعەکان خەڵکیان هەناردەی وڵاتانی دەرەوە وەکوو ئەفریقا کرد بۆ ئەوەی کە لەوێندەرێ شۆێن پێی خۆیان بکەنەوە. ئەوکات سووننە لە پڕۆسەی پێشکەوتنی جیهانیدا دواکەوتبوو هەر بۆیە هەستی بەو ئاڵوگۆڕە نەکرد و وەپاش کەوت بەڵام ئێستا ئەوە نزیکەی پەنجا ساڵێکە کە خەریکە وشیار دەبێتەوە. لە خۆشەویستی عەلێ نەبوو کە ئێران کە دەگەڵ ئەمریکا و ئوروپا لە سەر کێشەی ئەتۆمی رێک کەوت. ئێران بەو هەڵوێستە، کاتی زیاتری وەچەنگ کەوت بۆ ئەوەی کە لە یەمەن خۆی بە هێز بکات، ئەوە لە بەشە نۆێیەکانی پازلی سیاسی ناوچەکەبوو.\nلەوناوەدا پشکی ئەو وڵاتانەی کە دەکەونە سەر مێزۆپۆتامیا جیاوازە، سوریا و عێراق بە دەردێکی دووچار هاتوون کە تازە ئەگەرتەنانەت دۆخەکە بگەڕێتەوە پاش، دیسانیش بە سەد ساڵیتر وەکوو خۆیان لێنایەتەوە، ئەوەی لەو وڵاتانەیە و زیندوویە، یان لە دەرەوە ژیاوە یان لە ئازاری دەروونی رەنج دەبات، واتە خەڵکێکی لە زۆر بارانەوە نەخۆش و زورهان دەبێ ئەو دوو وڵاتە ئاوەدان بکەنەوە ئەویش پاش هێوری و هێمنی. دراوسییەکانی میزۆپۆتامیا بوونەتە دوو بەش، بەشێکیان کەم تا زۆر، بە دەردی سوریا و عێراق چوون و بەشێکیان لە ترسی مۆتە بە سەر بەرازدا کەوتوون و زیاتر بەرەو زلهێزەکان ڕۆیشتوون. بەشێکی زۆر کەم، لە راستیدا تەنیا تورکیا و ئێران لە سەر تەنافی پاڵەوانی خەریکی تەنافوازین و هەر بینا ئەوانیش لاسەنگ بوون و بەلایەکدا کەوتن.\nئەوانەی سەروو هیچیان گرفتی کورد و کوردستانیان نین! گرفتی کورد و کوردستانیان ئەوەیە کە تا ئێستا هەستیان بە پێداویستییەکانی هەنووکەیی نەکردووە! زۆربەیان هەر وەوکوو جاران وەکوو مناڵێک بە نۆقلە بەلاسکەیەک هەڵدەفریوێن یاخود سەر دەکەنە ناو بەفر بەو هیوایە کە کەس نەیانبینێت. ئەوەتا پاش زیاتر لە ٢٥ ساڵ حکومەتی کوردی لە باشوور، ئێستاش حکومەتی یەکدەست نیە و ئەوەی کە هەیە زیاتر لە پارێزگایەکی هاوبەشی تورکی و ئێرانی دەچێت، جگە لە موچە و هەڕەشە لە قاڵبی ئاسایش و پێشمەرگە دا، چ شتێک لە مێدیاکانی فەرمی ناکەوێتە بەرچاو. دەبوایە پاش ئەو ماوەیە لە حکومەتی کوردی، ئێستاکە باسی سەرکەوتنی خۆێندکارانی کورد لە ناوەوە و لە دەرەوە کرابا، باسی ئاوەدانی و دابینکردنی خزمەتگوزاری بۆ باشوور کرابا، باسی دابینکردنی کەرەستەی پێداویست بۆ لەش ساخی مناڵان کرابا. قەیدی ناکات، با لەسەر پشتیوانی کردن لە کوردانی بەشەکانیتر هیچ باسێک نەکرا با… لێرەدا مەبەستم گرینگی ڕۆڵی حکومەتی هەرێمە کە بە داخەوە جگە لە گەندەڵی و سەردانەواندن بۆ داگیرکەران تا ئێستا چی لێ هەڵنەوەریوە. هۆکارێکی گرینگی ئەو دۆخە، کەم تەرخەمی و ناوشیاری، لە خراپترین حاڵەتدا نەزانی و چەوتەزانی ڕۆناکبیری کورد بوو! یەک لەوان نووسەری ئەو بابەتە. هۆکاری ئەوەش دەگەڕێتەوە سەر کارتێکەری فەرهەنگی چەوتی داگیرکەران.\nلە دۆخی هەنووکەییدا گرینگ ئەوەیە کە لە ئەگەری هەڵایسانی ئاگرێکی قورسی نێوان شیعە و سووننە ئاخۆ ئێمەی کورد چ دەکەین؟ ئایا ئەوەندە بیرمەندی لە ناو کورددا هەیە کە بە هەستێکی نیشتمانپەروەرانە و بە ڕووحی شۆڕشگێرانە لە پێناو پاراستنی بەرژەوەندییەکانی نەتەوەیی، وێڕای پاراستنی سەربەخۆیی، بەرژەوندی حێزبی وەلابنێت و نەبێتە بە داردەستی شیعە و سووننە؟ پرسیارێک کە وەکوو هەویری ماڵی “قەرەتاژدین” ئاوی زۆر دەبات.\nکۆچی دوایی کاک خدر خدرزادە برای کاک ڕەحمان نستانی، لە گوندی نستان


زایینی: ١٩-٠٨-٢٠١٥ - هەتاوی: ١٣٩٤/٠٥/٢٨ - ١١:٣٠ تاران\nکوردستان میدیا: "سمکۆ خلقەتی" زیندانی سیاسیی کوردی خەڵکی مەهاباد لە زیندانی ئێوینی تارانەوە بۆ زیندانی ئەراک راگوێزرا.\nبەپێی راپۆرتی ماڵپەڕی کوردستان میدیا، "سمکۆ خلقەتی" زیندانیی سیاسیی کوردی خەڵکی مەهاباد کە لە بەندی ٧ی زیندانی ئێوینی تاراندا لە دەستبەسەری دابوو، رۆژی سێ‌شەممە رێکەوتی ٢٧ی گەلاوێژی ١٣٩٤ی هەتاوی بۆ زیندانی شاری ئەراک راگوێزرا.\nسمکۆ خلقەتی، کە بڕوانامەی کارناسیی ئەندازیاری مێتالۆژی هەیە لەدامەزراوەی ناوکیی ئەراک وەکوو ئەندازیار سەرقاڵی کارکردن بوو کە رێکەوتی ٢٨ی بەفرانباری ١٣٨٨ی هەتاوی لەو دامەزراوە ناوکیییە، لەلایەن هێزەکانی ئیدارەی ئیتلاعاتی رێژیمی ئێران دەستبەسەر کرا.\nخلقەتی دوای دەستبەسەرکرانی بۆ بەندی ٢٠٩ی زیندانی ئێوین راگوێزرا و دوای ئەشکەنجە و گوشاری زۆر لەلایەن بەرپرسانی زیندانی رێژیمەوە بۆ ماوەیەک لە زیندانی رەجایی‌شار و دواتریش لە بەندی ٣٥٠ی ئەویندا لە دەستبەسەری دابووە.\nئەو زیندانییە کوردە، لەلایەن دادگای ئینقلابی شاری ئەراکەوە بە تۆمەتی هاوکاری لەگەڵ یەکێک لە حیزبە کوردییەکانی ئۆپۆزسیۆنی رێژیم ئیسلامیی ئێران بە ١٥ ساڵ زیندانی تەعزیری مەحکووم کرا و ئەو حوکمە لەلایەن دیوانی باڵای وڵاتەوە تەئید کرایەوە.\nسمکۆ خلقەتی خێزاندار و کچێکی تەمەن ١١ ساڵانی هەیە.


ئەو ئامێرانە کامانەن وەشانی (ئەندرۆید ئۆریۆ)ـیان پێدەگات؟ – کەی ئای تی ئێن\nئەندرۆید 4, ته‌مموز 2017\nگووگڵ لە دواهەمین کۆنگرەی خۆیدا نوێکردنەوەی سیستەمی ئەندرۆیدی ڕاگەیاند، ئەویش لە ڕێگەی ناردنی وەشانی ئەندرۆید ئۆریۆ. وەشانی ئەندرۆید ئۆریۆ چەند تایبەتمەندیەکی نوێ لەخۆ دەگرێت و بەمزووانە بۆ مۆبایلە زیرەکەکان بەردەستدەبێت. بۆ زانیاری زیاتری تایبەتمەندیەکانی وەشانە نوێیەکە خوێندنەوەی ئەم بابەتە بکە گشت شتێکی نوێ لە Android O دا: تایبەتمەندییەکان و گۆڕانکارییەکان.\nدوای ئەمانە، ئێستا دەنگ و باسی ئەم وەشانە تەنیا ئەوەیە کە ئایا وەشانەکە بۆ کامانە مۆبایلە زیرەکەکان دەگات؟ تا ڕادەیەک و بە گشتی، تەنها مۆبایلە نوێیەکان ئەم وەشانەیان پێدەگات. گووگڵ تاوەکو ئیستا بە فەرمی ئاشکرای نەکردووە کە وەشانەکە کەی بڵاودەکرێتەوە بۆ ئامێرەکانی، بەڵام؛ پێشبینیەکان دەڵێن کە وەشانەکە بە تەواوی لە مانگی ٨ی ئەمساڵ بڵاودەکرێتەوە. ئێستا وەشانی ئەندرۆید ئۆریۆ بە کامانە مۆبایلی زیرەکی ئەندرۆید دەگات؟\nمۆبایلەکانی گووگڵ؛ خێراترین وەشانیان پێدەگات. ئەم مۆبایل و ئامێرانە وەشانی ئەندرۆید ئۆریۆیان پێدەگات:\nجێگای وەبیرهێنانەوەیە کە لە ئێستادا وەشانی تاقیکاری بۆ هەندێک مۆبایلەکانی گووگڵ بەردەستە بۆ تاقیکردنەوە. کەواتە ئەگەر ئێوە مۆبایلەکانی نێکسەس یان پێکسڵ بەکاردەهێنن دەتوانن وەشانی تاقیکاری ئەندرۆید ئۆریۆ لەسەر مۆبایلەکانتان دابمەزرێنن، کرتە بکە. بۆ کۆمپانیەکانی دیکەش بەتەواوی کاتی بڵاوکردنەوە و گەیشتنی ئەندرۆیدی ئۆریۆ دیاریکراو نییە. لە خوارەوەش لیستی مۆبایلەکانی کۆمپانیاکانی دیکەیە.\nسامسۆنگ؛ خێرا نیە لە ناردنی وەشانەکان. سامسۆنگ هەمیشە لە ناردنی وەشانەکان بۆ مۆبایلەکانی خاو بووە، هەروەها جیاوازی ناردنی وەشانەکان بۆ مۆبایلە گالاکسیەکان لە شوێنێکەوە بۆ شوێنێکی تر جیاواز دەبێت. تەنیا مۆبایلە نوییەکان پشتگیری دەکرێن، ئەوانەی کە تەمەنیان کەمترە لە دوو ساڵ. ئەم مۆبایل و ئامێرانە وەشانی ئەندرۆید ئۆریۆیان پێدەگات:\n(Galaxy S8 (G950F, G950W\n(Galaxy S8 Plus (G955,G955FD\n(Samsung Galaxy S7 Edge (G935F, G935FD, G935W8\n(Samsung Galaxy S7 (G930FD, G930F, G930, G930W8\n(Samsung Galaxy A3 ( 2017)(A320F\n(Samsung Galaxy A5 ( 2017)(A520F\n(Samsung Galaxy A7 (2017) (A720F, A720DS\n(Samsung Galaxy A8 (2017) (A810F, A810DS\n(Samsung Galaxy J7 Prime (G610F, G610DS, G610M/DS\n(Samsung Galaxy J7 (2016) ( J710F, J710FN, J7108\n(Samsung Galaxy A9 (2016)(SM-A9100\n(Samsung Galaxy A7 (2016) (A710F, A710DS\n(Samsung Galaxy A5 (2016) (A510F, A510F\n(Samsung Galaxy A8 (2016) (A810F, A810DS\nسۆنی، هەمیشە هەوڵی داوە لە ناردنی وەشانەکان سەرکەوتوو و خێرا بێت، مۆبایلی ئێکس زێد پریمیەم لە لوتکەی ئەو لیستە مۆبایلە دەبێت کە وەشانی ئەندرۆید ئۆریۆیان پێدەگات. سۆنی یەک لەو کۆمپانیانەیە کە خێرا وەشانەکان دەنێرێت. زۆرترین مۆبایلەکانی ئێکسپێریا وەشانەکەیان پێدەگات. ئەم مۆبایل و ئامێرانە وەشانی ئەندرۆید ئۆریۆیان پێدەگات:\nئێچ تی سیش تا ئەندازەیەک یەک لەو کۆمپانیایانەیە کە خێرا وەشانەکان دەنێرێت. ئێچ تی سی پشتڕاستی کردووەتەوە کە دوایین مۆبایلەکانی وەسانی ئەندرۆید ئۆریۆیان پێدەگات، هەروەها مۆبایلی ئێچ تی سی یو ١١ لە لووتکەی لیستی مۆبایلەکانی ئێچ تی سی دەبێت کە وەشانەکەیان پێدەگات. ئەم مۆبایل و ئامێرانە وەشانی ئەندرۆید ئۆریۆیان پێدەگات:\nئەو مۆبایلانەی ئێڵجی کامانەن پشتگیری ئەندرۆید ئۆ دەکەن؟\nهواوەی ئامادەیە و بە شێوەیەکی ئاسایی دوای بڵاوکردنەوەی وەشانەکە، بە مۆبایلەکانی هواویش دەگات. هواوی وەشانی ئەندرۆید ئۆریۆی لەسەر مۆبایلەکانی تاقیکردووەتەوە. ئەو مۆبایلانەی هواوەی کامانەن پشتگیری ئەندرۆید ئۆ دەکەن؟\n(Huawei P10 (VTR-L09, VTRL29, VTR-AL00, VTR-TL00\n(Huawei Honor 9(AL00, AL10, TL10\n(Huawei Nova 2 (PIC-AL00\n(Huawei Nova 2 Plus (BAC-AL00\nتاگەکان ئەندرۆید ٨،٠ مۆبایل


چانەی مەشۆ پی زووانە بەغا ۳۲۰ ملیار دینارەکەی کیانۆ\n12:11 - 7/10/2020\nئەندامێوە لیژنەو دارایی پەرلەمانو عێراقی بە میدیاکاش واتەن حکوومەتو عێراقی هیچ وادێوەش پەی ڕوانەکەردەی ٣٢٠ ملیار دینارەکەو هەرێمی دیاریی نەکەردەن.\nئەحمەدو حاجی رەشیدی ئەندامو لیژنەو دارایی پەرلەمانو عێراقی واتەنش، ئاڎێ پێسە لیژنەو دارایی هەڵای ئا پڕۆژەیاسێ حکوومەتیشا بە دەس نەیاوێنە کە داواش کەردێنە بڕێ قەرزی تەر پەی موچەو فەرمانبەرا ورگێرۆ.\nئەحمەدو حاجی رەشیدی واتەنیچش؛ حکوومەت ماچۆ زەرم نیا تا پەی مووچەی بەشش کەرۆ پەوچی مووچەو فەرمانبەرەکاو وێش نە کیانانش تا مووچەو فەرمانبەراو هەرێمی کیانۆ.\nنامەبریا باسو ئانەیچش کەردەن، حکوومەتو عێراقی بەشکەردەو موچەیش بەستەنۆ بە پەسەنکەردەی یاساو قەرزو ناوخۆییۆ پەووچی تا ئا پڕۆژەیاسێ حکوومەتی پەسەننە نەکریۆ چانەی مەشۆ مووچەو فەرمانبەرا و عێراقی بەشکریۆ.\nهەرپاسە باسو ئانەیچش کەردەن ئا کوچە زەڕە کە بڕیارا بێ پەی هەرێمو کوردەسانی دماو بەشکەردەی مووچەو فەرمانبەراو عێراقی ڕوانە کریۆ پەوچی پی زوانە ئا کوچە زەڕە ڕوانە مەکریۆ.


دادگایه‌کی هۆڵه‌ندا بڕیاری قه‌ربووکردنی قوربانیـیانی کیمیابارانی هه‌ڵه‌بجه ده‌دات\nدادگایه‌کی هۆڵه‌ندا ئه‌مڕۆ چوارشه‌ممه بڕیاری به‌سه‌ر کاردارێـک دا قه‌ربووی قوربانیانی هێرشی چه‌کی کیمیاوی ڕژێمی سه‌دام حسێن بۆ سه‌ر هه‌ڵه‌بجه بکاته‌وه. کارداره‌که تاوانبارکراوه به‌وه‌ی کاتی خۆی که‌ره‌سـته‌ی خاوی گازی خه‌رده‌لی به ڕژێمی عێراق فرۆشتووه.\nبه‌پـێی بڕیاره‌که هانز ڤان ئانرات کارداری زیندانکراو ده‌بێت 16 له‌و قوربانیـیانه‌ی هێرشی چه‌کی کیمیاوی قه‌ربوو بکاته‌وه و هه‌ریه‌که‌یان 25 هه‌زار یورۆی بداتێ که ده‌کاته 32475 هه‌زار دۆلار.\nئه‌م کارداره تاکه سه‌رچاوه‌ی عێراق بوو بۆ به‌ده‌سـتهێنانی TGD واته ثیۆدگلیکۆل، ئه‌و مادده کیمیاویـیه‌ی له دروسـتکردنی چه‌کی کیمیاوی جۆری خه‌رده‌لدا به‌کارده‌هێنرێت. پارێزه‌ره‌که‌ی ئه‌مڕۆ گوتی ناوبراو وه‌های زانیبوو عێراق بۆ دروسـتکردنی مافور ده‌یه‌وێت.\nدادوه‌ران له دادگایی‌کردنی هانزدا له سـاڵی 2005 ئه‌و به‌هانه‌یه‌یان ڕه‌تکرده‌وه و گوتیان هه‌رچه‌نده زانیبووی شیانی هه‌یه بۆ دروسـتکردنی چه‌کی کیمیاوی به‌کاربهێنرێت، که‌چی زیاتر له 1,000 تۆنی به عێراق فرۆشتووه، وه به‌رده‌وامیش بووه له فرۆشتنی ته‌نانه‌ت پاش ئه‌وه‌ی به هێرشه‌که‌ی هه‌ڵه‌بجه‌شی زانیبوو.


دیشام هێشتا لە بەنزیمە نابوورێت – یاریگانێت\nدەستپێك/ئەوروپا/دیشام هێشتا لە بەنزیمە نابوورێت\nدیشام هێشتا لە بەنزیمە نابوورێت\nسه‌ربه‌ست فایق 2019/01/13\nیاریگانێت- لەوەتەی دوورخستنەوەی کەریم بنزیمەی هێرشبەری ڕیاڵ مەدرید و بانگهێشت نەکردنەوەی بۆ ڕیزی هەڵبژاردەی فەڕەنسا لەلایەن دیشامی ڕاهێنەرەوە، هەمیشە جێگەی مشتومڕی هەوادارانی تۆپی پێ و بابەتی گەرمی ناوەندە میدیایەکان بووە.\nبنزیمە بە تۆمەتی دەست هەبوون لە کاسێتە ئابڕووبەرەکەی ماتیۆ ڤاڵبیۆنا لە ساڵی 2015 تا ئێستا بانگهێشت نەکراوەتەوە بۆ ڕیزی کەڵەشێرەکان و، دیشامیش وا دیارە نیازێکی نییە لە لێخۆشبوونی کەریم.\nلە تازەترین چاوپێکەوتنیدا کە بۆ (Europe 1) دواوە، ڕاهێنەرەکەی فەڕەنسای پاڵەوانی مۆندیال وەڵامی ئەو وتانە دەداتەوە کە کەریم ساڵی 2016 لە ڕۆژنامەی MARCدا بە ‘ڕەگەزپەرست’ تۆمەتباری کردبوو. بەلای دیشامەوە ئەو قسانە شتێکە قابیلی لێبوردن نییە، بۆیە دەبێژێت: “هەندێ خەڵک شتگەلێک دەڵێن کە ئاکامەکەی دەچێتە ئەوپەڕی سنوورەکانی تێگەشتنەوە. منیش هەرگیز لە شتێکی وا نابوورم.”\nهەروەها دەشڵێت: “لەو کاتەشدا من ئەوەم وا لێک دایەوە کە سنووری بەزاندووە.”\nوەک ڕەتدانەوەی قسەی یاریزانەکە و پاساوێک بۆ هەڵبژاردنی پێکهاتەکەی دوور لە هەر جیاکارییەک، دووپاتی دەکاتەوە: “من یاریزانی فەرەنسیی هەڵدەبژێرم، هەموویان فەڕەنسیین، هەرگیزیش شتی وام نەکردووە کەسێک هەڵنەبژاردبێت لەسەر بنەمای ڕەنگ و ئایینەکەی.”\nبڕیاری دوورخستنەوەی بنزیمە بەبڕیارێکی هەڵەی تەکتیکی لێک دەدرایەوە و هاوکات وەک بابەتێک جیاکاریی تەماشا دەکرا، دیشام و کوڕانی توانیان بەبێ ئەو بگەنە فیناڵی یۆرۆی 2106 و هەروەها مۆندیالی 2018ی ڕووسیاشیان بردەوە.\nهەرچی کوڕە جەزائیریی-فەڕەنسییەکەشە، سێ ساڵی لەسەر یەک لەگەڵ ڕیاڵ پاڵەوانی چامپیۆنس لیگن. ئەم وەرزەش لە کۆی 24 یاری 10 گۆڵی بۆ قەڵای سپی تۆمار کردووە.\nMadrid دیشام ریال مەدرید کەریم بنزمە\nهێرش کرایە سەر واندا نارا


شەڕی دژی داعش و مەترسیەکانی سەر خەڵکی موسڵ – hkkurdistan\nHome 6 ئەرشیفی بابەتەکان 6 شەڕی دژی داعش و مەترسیەکانی سەر خەڵکی موسڵ\nشەڕ لەگەڵ داعشدا دوو ساڵەدرێژەی هەیە وشەڕی موسڵ خاڵێکی وەرچەرخان دەبێت لەم شەڕەدا ، هەرچەند لە ئێستادا مەترسی سەر خەڵکی موسڵ جێگای نیگەرانی گەورەیە . بەڵام مەسەلەی موسڵ بە شکستی داعش چارەسەر نابێ و ئەو هێزانەی داعش لەموسڵ دەردەکەن خۆیان موسڵ وەک بەشێک لە کێشەی نێوان شیعە و سونە لە عێراق و ناوچەکەدا مامەڵە دەکەن و ئایندەیەکی نادیاری هەیە.\nهەڵوێست لەسەر شەڕی دژی داعش و شەڕی قوتبەکان\nلەلایەن حزبی کۆمۆنیستی کرێکاری عیراقەوە هەڵوێستێکی هەڵە ڕاگەیەندراوە کە دژی شەڕی ئێستای موسڵن و خوازیاری ڕاگرتنی ئەم شەڕەن. ئەم هەڵوێستە هەرچەند بەشێکی لە نیگەرانیەکی جدیەوە سەرچاوەی گرتبێ کە ئەمڕۆ خەڵکی موسڵ بەبارمتە لای داعش گیراوە و ترسی لەناوچونی ملێونێک ئینسان ترسێکە سەرتاپای کۆمەڵگەی بەشەری داگرتوە، بەڵام بەشێکی دژایەتی کردنی شەڕێکە کە دژی داعش دەکرێ.\nپرسیار ئەوەیە ئایا نابێ شەڕ لەگەڵ داعش بکرێ؟ ئایا ڕێگەیەکی تر هەیە بۆ لەناوبردنی داعش جگە لە بەکارهێنانی هێزی عەسکەری و شەڕ؟ ئەگەر وەڵامی ئەمانە نەخێرە. کەواتە دژایەتی شەڕ لەگەڵ داعش بەمانای خوازیاری گرتنەبەری ڕێگا وتوێژ یان قبوڵکردنی مانەوەی داعشە.\nئەگەر کێشە لەوەدایە کەئەوانەی شەڕی داعش دەکەن خۆیان قوتبەکانی تیرۆریزمی دەوڵەتین. ئەمە ڕاستە بەڵام هەڵوێست لەسەر ئەم دەوڵەتانەی ئەمریکا و تورکیا و ئێران و عەبادی و بارزانی بەمانای دژایەتی شەڕی ئەوان لە موسڵدا لەگەڵ داعش نیە. شەڕی ئەوان لەگەڵ داعش لە دۆستایەتیان باشترە وشکانی داعش لە موسڵ وناوچەکەدا زیانێک بە خەباتی خەڵک بۆ ڕزگاربون لەدەست ئەم قوتبە تیرۆریستیانە ناگەیەنێ. پێویستە پەردە لەسەر بەرژەوەندی و پڕوپاگەندەی ئەم لایەنانە لە شەڕی دژی داعش لەموسڵدا و لەسەر نەخشە و سیاسەتیان سەبارەت بەموسڵ وعێراق و ناوچەکە هەڵدرێتەوە ، بەڵام هیچ کام لەم هەڵوێستە دروستانە پاساوی دژایەتی کردنی شەڕی دژی داعش ناکا. ئەمە هەڵە و سیاسەتێکی کۆنەپەرستانەیە کە بەشێک لە چەپە دژی ئیمپریالیستیەکان لە شەڕی ئەمریکا دژی تالیبان و ئەلقاعیدە لە ٢٠٠١ بانگەشەیان بۆکرد.\nمەترسیەکانی ئێستا و ئایندە\nلە کاتێکدا داوای ڕاگرتنی شەڕ دژی داعش ناکەین ئەمە نابێ بەمانای بێ هەڵوێستی بێت لەبەرامبەر ئەو مەترسیانەی کە ئەم شەڕە بۆ خەڵکی بێ دەسەڵاتی سایەی شەڕ لەموسڵدا دەیهێنێتە پێش. پێویستە فشارێکی نێودەوڵەتی لەسەر ئەمریکا و هاوپەیمانەکانی دابنرێ تاکو دەست نەبەن بۆ بۆمبارانکردنی شارەکە و پلانی ڕزگارکردنی خەڵکی بەربارمتەگیراوی شەڕەکە ئەولەویەت بێت. دەبێ فشار دروست بکرێ تا ڕێگە لەچونی حەشدی شەعبی و هەر میلیشیایەکی تری مەزهەبی بگرێ بۆ ناو موسڵ. دەبێ دژایەتی دەستێوەردانی سوپای تورکیا بکرێ.\nمەترسیەکانی دوای ڕزگاربونی موسڵ لەدەستی داعش زۆرن و لەپێشیانەوە مەترسی سینارێوی “بەحەڵەب” بونی موسڵە. ئەو هێزانەی بە حساب موسڵ لە داعش ڕزگاردەکەن خۆیان سەرچاوەی دروست بون وگەشەی داعش بون. دروست بونی داعش و کەوتنی موسڵ خۆیان ئەنجام بون نەک سەرچاوەی ئەم وەزعەی ئەمڕۆ. چ دەوڵەتی ئیسلامی شیعە و چ ئەحزابی سونەی سەربە سعودیە و قەتەر لە ململانێ لەسەر دەسەڵاتدا عێراق و شکستی مۆدیلی دابەشکردنی مەزهەبی و قەومی دەسەڵات ئەم زۆنگاوی شەڕ و تیرۆرەی دروستکردوە.\nئێستا لانی کەم دووساڵە ئەم جیابونەوەیە بەکردەوە لە نێوان ئەم ناوچانەی دەسەڵاتدا ڕویداوە و ڕێگاچارەی ” یۆگۆسلاڤی کردنی عێراق ” و جیاکردنەوەی هەرێمەکان بە ڕیکەوتنی سیاسی، دەتوانێ ئایندەی موسڵ و شوێنەکانی تریش سەقامگیربکا.ئەگەر ئەم پرۆسە سیاسیە لەعێراقدا دەست پێ نەکا ئەوا هیچ شوێنێکی عیراق ئارامی بەخۆیەوە نابینێ لەسایەی شەڕی قوتبەکانی ئەمریکا لەگەڵ ڕوسیا و تورکیا و سعودیە لەگەڵ ئێراندا. ئەمریکا ئەگەر لە موسڵدا سینارێوی پڕچەکردنی میلیشیا سونەکان بەرێتەپێش وەک لە سوریا دەیکا ئەوا نەک عێراق بەڵکو ناوچەکەش دەکاتە بەرمیلێک باروتی تەقاوە.\nئەمڕۆ عێراق و سوریا و کوردستان پێویستیان بە هێزێکی جەماوەری ئازادیخوازە کە بێتەمەیدان و نەخشە و سیناریۆی ئەم هێزە دینی و قەومیانە و ئەم قوتبە ناوچەیی و جیهانیانەی ئەم ناوچەی ڕۆژهەڵاتی ناوەڕاستیان کردۆتەجەهەنەم بەجەهەنەم بسپێرێ.ئەم بزوتنەوە سیاسیە جەماوەریە پێویستە نەک ئاڵای کۆتایی هێنانی شەڕی دژی داعش بەرزنەکاتەوە وخوازیاری تەواو ڕاماڵینی داعش بێت، بەڵکو دژ بە نەخشە و پیلانی ئەم دەوڵەت و میلیشیایانە بوەستێ کە شەڕی تایفی ومەزهەبی و قەومیان کردۆتە وەسیلەی درێژەدانی دەسەڵاتی کۆنەپەرستانەیان و چارەسەری سیاسی و ئازادی سیاسی وسیستەمی سیاسی ئازاد وەک بەدیلی ئەم دۆخە بسەپێنێ.


ئه‌ته‌وێت چی بزانیت له خۆپیشاندانه‌كانی ئه‌مریكا؟ -\nAkam mahmood 10 حوزه‌یران، 2020 1 min read\nسێ گروپ خۆپیشاندانیان ئه‌كرد: گروپێكی ره‌شپێست و سپی پێستی مه‌ده‌نی. گروپێكی ره‌شپێستی تاڵانچی. گروپێكی تر كه ئه‌جێندانی سیاسی تێكدان و شێواندن و روخاندن-یان هه‌بوو كه ئه‌وانیش گروپی (ئه‌نتیفا) و عه‌ره‌به‌كانی نیشته‌جێی ئه‌مریكا به‌تایبه‌تی فه‌له‌ستینی، یه‌مه‌نیی، پاکستانی و ئێرانی، رابه‌رێتییان ئه‌كرد.\nبه‌هۆی نه‌رمی پۆلیس له‌رۆژانی دوای 4ی ئایار-ه و به‌شداری فراوانتری سپی پێسته‌كان، هێدی هێدی خۆپیشاندان به‌ره‌و چالاكی مه‌ده‌نی هه‌نگاوی نا. به‌ڵام له سێ رۆژی رابردوودا به‌تایبه‌تی بووه‌ته نمایشی سیاسی. چونكه تا سێ رۆژ له‌مه‌وبه‌ر هیچ داوایه‌ك له‌خۆپیشانده‌ران به‌دینه‌ده‌كرا ته‌نیا هاواریان “ئاشتی نییه .. دادپه‌روه‌ری نییه”، كه‌چی له‌ناكاو دروشمی (لەکارخستنی پۆلیس) هاته ئاراوه.\nجێبه‌جێكردنی ئه‌م داوایه سه‌ره‌تا له‌شاری مه‌نیئاپلس-ی ویلایه‌تی مینیسۆتا-ه‌وه ده‌ستی پێكرد كه سه‌نته‌ری روداوه‌كه بوو. روداوی گیانله‌ده‌ستدانی جۆرج فلۆید- پیاوه ره‌شه‌كه، كاتێك ئێواره‌ی 26ی ئایار له‌ژێر ئه‌ژنۆی (دیرك شۆڤین) ئه‌فسه‌ری پۆلیسی مه‌نیئاپلس-دا، گیانی له‌ده‌ستدا. به‌ڵام ئێستا ئه‌م داوایه هه‌موو ئه‌و ویلایه‌تانه‌ی ته‌نیوه‌ته‌وه كه خۆپیشاندانی تێدا ده‌كرێت.\nله پێنج ویلایه‌ت (مینیسۆتا- واشنگتۆن دی سی، واشنگتۆن سیاتل، نیویۆرك، کالیفۆرنیا) كه زیاتر دیموكراته‌كان تێیدا باڵا ده‌ستن، ئه‌م دروشمه دیموكراته‌كانی تووشی شه‌رمنده‌یی كردووه، چونكه له‌لایه‌ك پشتگیری ئه‌م داوایه‌ی خۆپیشانده‌ران ده‌كه‌ن، له‌لایه‌كی تر خۆیان ئه‌دزنه‌وه له‌م داوایه.\nئه‌لكسێندرا ئۆكاسیۆ كۆرتز، ئیلهان عومه‌ر و ره‌شیده ته‌لیب و ئایانا بریسلی- كه به باڵی لیبرال و به‌ناو سوشیالیزمی دیموكراته‌كان ناسراون، كاتێك له نێو خۆپیشانده‌راندا بینران ئه‌م داوایه گه‌شه‌ی سه‌ند كه ده‌شێت ببێته بزمارێك به‌دڵی (جۆ بایدن)ی كاندیدی دیموكراته‌كانه‌وه، چونكه ئه‌و به ئاشكرا ده‌ڵێت:”من له‌گه‌ڵ هه‌ڵوه‌شاندنه‌وه و نه‌هێشتنی پۆلیس نیم، به‌ڵكو له‌گه‌ڵ ریفۆرمم”.\nTags: #ئەمەریکا #منبج #تورکیا #وەزیری دەرەوە #پنتاگۆن\nPrevious گەنجێکی کورد ، دوای چوونی بۆ هەندەران هیچ سۆراغێکی دیارنامێنێ\nNext تەقە لەمەلا کامەرانی سەرای ئازادی کراو ، بریندارە.


عەبدوڵا ئۆجەلان پەیامێکی بڵاوکردەوە ئۆجەلان: سیاسه‌تی ناوخۆ و ده‌ره‌وه‌ی توركیا و سوریا پێكه‌وه گرێدراون : چاوی گەل\nعەبدوڵا ئۆجەلان، رێبەری پارتی کرێکارانی کوردستان (پەکەکە) پەیامێکی لە رێگەی پارێزەرەکانیەوە بڵاوکردەوە و رایگەیاند، سیاسه‌تی ناوخۆ و ده‌ره‌وه‌ی توركیا و سوریا پێكه‌وه گرێدراون، تێكه‌ڵاوبون و نابێ به جیاواز له یه‌كتر دابنرێن.\nبیرۆی حقوقیی سه‌ده لەبارەی دوایین دیداری پارێزه‌ران له‌گه‌ڵ عەبدوڵا ئۆجەلان، رێبەری پارتی کرێکارانی کوردستان (پەکەکە) راگه‌یه‌نراوێكی بڵاوكرده‌وه و ده‌قی نامه‌ی ئۆجەلانی ئاشكرا كرد كه 12ی ئەم مانگە له میانه‌ی دیداری له‌گه‌ڵ پارێزه‌ران بۆ چالاكانی مانگرتن و ڕۆژوی مردنی ناردوه.\nئۆجەلان ئاماژەی بەوەکردوە، “ده‌كرێت مان بگیرێت، به‌ڵام پێویسته وه‌ك ڕێبازێكی سه‌ره‌كیی تێكۆشان په‌سه‌ند نه‌كرێت، ژیان و تێكۆشان له‌پێناو ژیاندن بنه‌مایه”.\nلە راگەیەندراوەکەدا هاتوە، ده‌رباره‌ی سوریاش ئۆجەلان ئاماژه‌ی به گرنگی چاره‌سه‌ری سیاسی كرد به هێزی گوزارشتكردن له یه‌كپارچه‌یی سوریا، جارێكی دیكه پێشنیازی خۆی بۆ چه‌سپاندنی دیموكراتیی خۆجێی له ده‌ستوری بنه‌ڕه‌تی دوباره كرده‌وه‌و رایگه‌یاندوە، سیاسه‌تی ناوخۆ و ده‌ره‌وه‌ی توركیا و سوریا پێكه‌وه گرێدراون، تێكه‌ڵاوبون و نابێ به جیاواز له یه‌كتر دابنرێن.\nدەقی راگه‌یه‌نراوی بیرۆی حقوقیی سه‌ده\nڕۆژی چوارشه‌ممه ١٢ی حوزه‌یران ئێمه وه‌ك بیرۆی حقووقیی سه‌ده له چێوه‌ی مافه قانوونییه‌كان، له زیندانی ئیمڕاڵی له‌گه‌ڵ موه‌كیله‌كه‌مان به‌ڕێز عه‌بدوڵا ئۆجالان چاوپێكه‌وتنێكی به‌رفره‌وانمان ئه‌نجام دا.\nبه‌ڕێز ئۆجالان له‌م دیداره‌دا به‌ر له هه‌ر شتێك سوپاسی چالاكانی مانگرتن له خواردن و ڕۆژووی مردنی كرد و سڵاوی خۆی ئاراسته كردن كه له‌سه‌ر بانگی ئه‌و كۆتاییان به مانگرتن له خواردن و ڕۆژووی مردن هێناوه. به‌ڕێز ئۆجالان هه‌ڵوێستی هه‌موو ئه‌و كه‌س و سازمانانه‌ی به‌رز نرخاند كه له‌م قۆناغه‌دا ڕۆڵیان گێڕاوه و سڵاوی ئاراسته كردن و سوپاسی كردن. ده‌قی سوپاسنامه‌كه كه بۆ چالاكانی مانگرتن و ڕۆژووی مردنی ناردووه، له‌گه‌ڵ ئه‌م ڕاگه‌یه‌نراوه‌دا هاوپێچ كراوه.\nله‌م دیداره‌دا له‌گه‌ڵ به‌ڕێز ئۆجالان باسی ئه‌م خاڵانه كرا كه به‌كورتی ده‌یخه‌ینه‌ڕوو:\nجارێكی دیكه جه‌ختی له‌سه‌ر ئه‌وه كرده‌وه كه ده‌كرێت مان بگیرێت، به‌ڵام پێویسته وه‌ك ڕێبازێكی سه‌ره‌كیی تێكۆشان په‌سه‌ند نه‌كرێت. پێگه‌ی خۆی كه وه‌ك سیاسه‌تی ژیاندن پێناسه كرد، وه‌ك پاراستنی ژیان له دژی مردن ناوی برد و گوتی، ژیان و تێكۆشان له‌پێناو ژیاندن بنه‌مایه.\nنموونه‌ی به مه‌نسووری حه‌لاج هێنایه‌وه كه سه‌ره‌ڕای ستراتیژی مردنه‌كه‌ی، ده‌ستی له گه‌ڕان به‌دوای ڕاستیدا به‌رنه‌دا و سه‌رنجی خسته سه‌ر به‌های ڕاستیی ژیان. له‌م چێوه‌یه‌دا به‌ڕێز ئۆجالان گوتی، سه‌ره‌ڕای هه‌موو ئه‌و هه‌لومه‌رجانه‌ی كه ئه‌وی تێدایه، ده‌ستی له گه‌ڕان به‌دوای دادپه‌روه‌ری، ئازادی و ڕاستی به‌رنه‌داوه و ده‌ستیشی لێ به‌رنادات.\nبه‌ڕێز ئۆجالان وه‌ك هه‌ر جار له دیداره‌كه‌دا باسی له لێكۆڵینه‌وه‌كانی خۆی ده‌رباره‌ی كێشه كۆمه‌ڵایه‌تی و سیاسییه‌كان و پێشنیازه‌كانی بۆ چاره‌سه‌ری كرد. ئێمه جارێكی دیكه بینیمان كه له چێوه‌ی ئاشتییه‌كی شكۆداردا پێداگری له‌سه‌ر هه‌ڵوێستی چاره‌سه‌ریی سیاسه‌تی دیموكراتی ده‌كات.\nده‌ستنیشانی كرد كه وه‌ك نیشایه‌كی مێژوویی؛ تورك به‌بێ كورد، كوردیش به‌بێ تورك نابێت؛ كاتێك له میزۆپۆتامیا كورد نه‌مێنێت، ئه‌وا له ئه‌نادۆڵ-یش شتێك به ناوی تورك نامێنێت. ئاماژه‌ی بۆ ئه‌وه كرد، هه‌بوون و پێشكه‌وتنی كوردان به به‌هێزبوونی توركه‌كان خاوه‌نی هه‌مان واته‌یه. گوتی، پێویسته به گوێره‌ی ئه‌م ڕاستییه هه‌نگاو بنرێت. هێمای بۆ ئه‌وه كرد، ئه‌م یه‌كێتی و یه‌كگرتنه ڕێ بۆ ژیانی ئاشتی و دیموكراتیی گه‌لانی ڕۆژهه‌ڵاتی ناوین ده‌كاته‌وه.\nئێمه ده‌ركمان كرد كه چاره‌سه‌ری له ڕێی ده‌ستووری بنه‌ڕه‌تی و چاره‌سه‌ریی دیموكراتی له چێوه‌ی گۆڕانكاریی قانوونی پێشده‌خات. باسی له‌وه كرد، زیهنیه‌ت و ئاڵوگۆڕی دیموكراتی به به‌شداریی هه‌موو كۆمه‌ڵگه ده‌كرێت.\nڕایگه‌یاند، ئه‌و له ڕێبازی ئێستای سیاسه‌تدا بۆشاییه‌كی ئایدیۆلۆژی و تیۆری ده‌بینێت. مومكین نییه سیاسه‌تی دروست به ڕێبازی بنه‌ماڵه‌په‌رستی، قه‌بیله‌په‌رستی و عه‌شیره‌تی بكرێت. ئه‌وه‌ی بنه‌ما و چاره‌سه‌ره سیاسه‌تی دیموكراتییه.\nسه‌رنجی خسته سه‌ر هه‌ڵسه‌نگاندنه‌كانی پێشووی ده‌رباره‌ی غاندی و گوتی، پێویستی به چاره‌سه‌ره جیاوازه ئافرێنه‌ره‌كان هه‌یه. هێمای بۆ پێویستی ئافراندنی ڕێبازی تێكۆشانی مه‌ده‌نی به هێزی كولتووری، سیاسی، عه‌قڵ و سیاسه‌تی دانوستانی دیموكراتی كرد و ده‌ستنیشانی كرد كه چاره‌سه‌ری دیموكراتی له زه‌مینه‌یه‌كی وه‌هادا ده‌كرێت بئافرێنرێت.\nده‌رباره‌ی سووریاش ئاماژه‌ی به گرنگی چاره‌سه‌ری سیاسی كرد به هێزی گوزارشتكردن له یه‌كپارچه‌یی سوووریا. جارێكی دیكه پێشنیازی خۆی بۆ چه‌سپاندنی دیموكراتیی خۆجێیی له ده‌ستووری بنه‌ڕه‌تی دووباره كرده‌وه. ڕایگه‌یاند، سیاسه‌تی ناوخۆ-ده‌ره‌وه‌ی توركیا و سووریا پێكه‌وه گرێدراون، تێكه‌ڵاوبوون و نابێ به جیاواز له یه‌كتر دابنرێن.\nده‌رباره‌ی بابه‌تی هه‌ستیاریی ژنان له‌نێو تێكۆشانی ئازادیی ژندا، ئاماژه‌ی به كوشتنی ئۆزگه‌جان له‌نێو كۆمه‌ڵگه، هاوسه‌رگیریی منداڵان و په‌یوه‌ندییه‌كانی ژن و پیاو كرد. گوتی، كۆیلایه‌تیی ژن كه له سه‌رده‌می نیۆلیتیك-ه‌وه ده‌ستی پێكردووه و ١٥ هه‌زار ساڵه به‌شێوه‌یه‌كی ڕه‌ها به‌رده‌وامه، له جینی كۆمه‌ڵایه‌تی جێگیر بووه. هێمای بۆ ئه‌وه كرد، كوشتنی ژنان ئه‌نجامی هه‌مان عه‌قڵیه‌ته، بۆیه پێویسته ژنان ئه‌و هێرشه زایه‌ندییانه‌ی ده‌كرێته سه‌ریان، وه‌ك هێرش له دژی خۆیان ببینن و به‌م تێگه‌یشتنه‌وه هه‌ڵسوكه‌وت بكه‌ن. تاوانه‌كانی دژبه ژنان، كێشه كۆمه‌ڵایه‌تی و ئابوورییه‌كانی وه‌ك پرسی شۆڕش هه‌ڵسه‌نگاند و گوتی، كێشه‌ی هاوسه‌رگیری پێكردنی منداڵان خۆی له‌خۆیدا بیانووی ١٠ شۆڕشه. نه‌بوونی سیاسه‌تێك كه چاره‌سه‌ری بۆ ئه‌م كێشانه بدۆزێته‌وه، وه‌ك ڕه‌خنه‌یه‌كی سه‌ره‌كی ده‌ستنیشان كرد.\nله بابه‌تی چاره‌سه‌ری كێشه كۆمه‌ڵایه‌تییه‌كاندا سه‌رنجی خسته سه‌ر پێویستی ئافراندنی شاره‌وانیی دیموكراتی له چێوه‌ی بونیادنان، ئافرێنه‌ری و به‌رهه‌مهێنان. گوتی، له‌م بابه‌ته‌دا پێویسته هه‌ده‌په ڕۆڵی هانده‌ر و بزوێنه‌ر بگێڕێت.\nهه‌روه‌ها چه‌ند كتێب و نووسه‌رێكی هه‌ڵسه‌نگاند. باسی ئه‌وه‌ی كرد كه سۆسیالیزم بۆ ئه‌و بنه‌مایه و له دژی دۆگماتیزم (چه‌قبه‌ستوویی)، ئه‌و بونیادنان پێشده‌خات. هه‌روه‌ها له دژی بۆچوونه ڕیال سۆسیالیسته‌كان، ڕوانینی ڕۆژهه‌ڵاتی ناوین وه‌ك چاره‌سه‌ری ده‌بینێت.\nپه‌یامی ئۆجالان بۆ به‌رخۆدێرانی ڕۆژووی مردن و مانگرتن له خواردن\nبه هه‌ڵوێستێكی واتاداری ده‌بینم كه له‌سه‌ر پێشنیازی من كۆتاییتان به مانگرتن له خواردن و ڕۆژووی مردن هێنا. ئه‌مه به هه‌نگاوێكی هێژا ده‌بینم و سوپاستان ده‌كه‌م.\nهیوادارم به‌تایبه‌تی ئه‌و هاوڕێیانه‌ی له قووڵایی ئه‌م پڕۆسه‌یه‌دان، له ڕووی جه‌سته، مێشك و ڕوحه‌وه ئاگاداری خۆیان بن. له چێوه‌ی ئه‌و وانانه‌ی له پڕۆسه‌ی ڕه‌خنه‌كردن و خۆڕه‌خنه‌كردندا وه‌رگیراون، هیوای سه‌ركه‌وتنیان بۆ ده‌خوازم.\nبه‌تایبه‌تی ده‌مه‌وێت بڵێم، ئه‌و هه‌ڵوێسته كه به ده‌ستپێشخه‌ریی كه‌سی هاتووه‌ته ئاراوه، نابێ وه‌ك هه‌ڵوێستێكی ده‌وڵه‌ت دابنرێت. بڕوام به هیوا و هه‌سته‌كانی خۆم هه‌یه كه ئه‌نجامێكی ئه‌رێنی له‌گه‌ڵ خۆی دێنێت. هیوادارم ئێوه له ئێستا به‌دواوه له ڕووی جه‌سته، ڕوحی و زیهنیه‌وه له‌سه‌ر بنه‌مای فه‌لسه‌فه‌ی بوونه‌وه‌ری به‌ره‌و پێشه‌وه بچن. سڵاو و خۆشه‌ویستیی به‌رده‌وامی خۆمتانم بۆ ده‌نێرم.\n١٢ی حوزه‌یرانی ٢٠١٩


دیدارێکی ڕۆژنامەوانی کاروان جمال تاهیر نوێنەری حکومەتی هەرێمی کوردستان لە بەریتانیا لەگەڵ ماڵپەڕی BRAND KURDISTAN Region of Iraq (brandkri.com) – نوێنەرایەتی حکومەتی هەرێمی کوردستان\nدیدارێکی ڕۆژنامەوانی کاروان جمال تاهیر نوێنەری حکومەتی هەرێمی کوردستان لە بەریتانیا لەگەڵ ماڵپەڕی BRAND KURDISTAN Region of Iraq (brandkri.com)\nنوێنەری حکومەتی هەرێمی کوردستان لە بەریتانیا لە چاوپێکەوتنە ڕۆژنامەوانیەکەدا تیشکی خستۆته سه‌ر کاره له‌پێشینه‌کانی نوێنه‌رایه‌تی حکومه‌تی هه‌رێم بۆ زیاتر بره‌ودان به پەیوەندیە دووقۆڵی و مێژووییەکانی نێوان هەرێمی کوردستان و بەریتانیای.\nپرسیار: ئایا کاره له‌پێشینه و سەرەکیەکانی نوێنەرایەتی حکومەتی هەرێمی کوردستان لە بەریتانیا چین بۆ زیاتر بەهێزکردنی پەیوەندیە دووقۆڵیەکانی نێوان هەرێمی کوردستان و بەریتانیا بۆ ساڵی ٢٠٢٠؟\nوەڵامی نوێنەری حکومەتی هەرێم:\nپەیوەندی تایبەت و مێژوویی نێوان هەرێمی کوردستان و بەریتانیا مێژووین و ڕه‌گی داچه‌قیوه . پێویستە بە بەردەوامی گه‌شه‌یپێبدرێت و جەخت لەسەر بەهاو و بەرژەوەندیە هاوبەشەکان بکرێتەوە لە هەموو بوارەکاندا، لە نێوانیشیاندا مافەکانی مرۆڤ، دیموکراسی، ئاسایش و هەماهەنگی کرداره‌کی بەردەوام. ئێمە زۆر شتی هاوبەشمان هه‌یه لەگەڵ یەکدا.\nکورد و کوردستان به‌شدارییه‌کی یەکجار گەورە‌ی هه‌یه لە ئاسایش وه سەقامگیری سیاسی و ئابوری لە ڕۆژهەڵاتی ناوەڕاست و جیهاندا به‌شێوه‌یه‌کی گشتی. زۆر گرینگە که دڵنیابینه‌وه له‌وه‌ی که نیگه‌رانییه‌کانی هه‌رێمی کوردستان ببیسترێن لە لایەن دامه‌زراوه بەریتانیاییه‌کان، کاربەدەستانی ووڵات، هه‌ردوو ئه‌نجومه‌نی پەرلەمان و لۆردەکان وه‌هه‌روه‌ها هاووڵاتیانی بەریتانیایی کە لە زۆربەی کاتەکاندا هاوسۆزبوون له‌گه‌ڵ ئاواته‌کانی گەلی کورد.\nگرووپی پەرلەمانتارانی هەموو پارتەکانی بەریتانیا بۆ پشتگیریکردن لە هەرێمی کوردستان APPG له ده‌یه‌ی ڕابردوودا زۆر چالاکبوون وه ژمارەیەکی زۆری پەرلەمانتار و لۆردیان بردۆتە کوردستان بۆ ئەوەی به‌چاووی خۆیان پێشکەوتنەکانی هەرێم ببینن و هاوکات بۆ ئەوەی بتوانن له‌و سۆنگه‌یه‌وه گفتووگۆ و کار له‌سه‌ر پەیوەندیەکی دولایه‌نه‌ی باشتر ئه‌نجامبده‌ن لەسەر بنەمای زۆرێک له بەرژەوەندییه هاوبەشه‌کان.\nنوێنه‌رایه‌تییه‌که‌مان بێوچان کارده‌کات بۆ دروستکردنی په‌یوه‌ندی زیاتر له نێوان گه‌لی کوردستان و به‌ریتانیا له ڕێگه‌ی په‌یوه‌ندی حکومه‌ت-و-حکومه‌ت، په‌یوه‌ندی په‌روه‌رده‌یی و زانستی هه‌روه‌ها په‌یوه‌ندییه‌کانی که‌لتووری. ئێمه له‌گه‌ڵ کاربه‌ده‌ستان و خاوه‌ندکاران کارده‌که‌ێن بۆ فراوانکردی پانتایییه‌کانی به‌رژه‌وه‌ندی له‌نیوان هه‌رێمی کوردستان و به‌ریتانیا.\nیەکێك لە کاره له‌پێشینه‌کانمان بۆ ساڵی ٢٠٢٠، ژیاندنەوەی پەیوەندیە ئابوریەکانه که لە ماوەی پێنج ساڵی ڕابردوودا دووچاری چەندین تەحەدیات ببوینه‌وه له هه‌رێمی کوردستان، هەروەها زیاتر بەهێزکردنی بازرگانی و وەبەرهێنان لەگەڵ بەریتانیا. ئه‌م په‌یوه‌ندییه بازرگانیانه له چه‌قی هه‌وڵه‌کانمان ده‌بێت بۆ ئه‌وه‌ی هه‌ردوولامان سوود له‌و ده‌رفه‌ت و کارانه ببینین که بازرگانی و وه‌به‌رهێنان درووستی ده‌که‌ن. له به‌رامبه‌ریشدا، گه‌شه‌ی په‌یوه‌ندی ئابووری بشتبه‌ستووه به ئاسایش و ئارامی که ژینگه‌یه‌کی له‌بار درووستده‌کات بۆ بوژانه‌وه، حکومه‌تی هه‌رێمی کوردستان وه‌به‌رهێنانی زۆری کردووه له دابینکردن و به‌هێزکردنی ئاسایش له کوردستان.\nخواستێکی به‌هێزی ترمان، هاندانی به‌ستنه‌وه‌ی ئاسمانی ڕاستەوخۆی نێوان هەرێمی کوردستان و بەریتانیایە وه له‌لایه‌ن هێڵی ئاسمانی به‌ریتانیایی ئه‌نجامبدرێت یان هه‌ر هێڵێکی تری به‌ریتانیایی بێت، ئێمه ئه‌مانه‌وێت گه‌شتیاری زیاتری به‌ریتانیایی ببینین سه‌ردانی شاره جوانه‌کانمان و گونده‌کانمان بکه‌ن له هه‌رێمی کوردستان، وه دڵنیام که سه‌رسامده‌بن به‌وه‌ی ده‌یبینن، ئه‌مه‌ش بونیاتنانی پشتیوانییه‌کی تر ده‌بێت بۆمان.\nپرسیار: کام لە سێکتەرە ئابوریەکانی هەرێمی کوردستان باشترینیانن لەبەردەم پیاوانی کاری بەریتانیا؟ پەیامی سەرەکیت چیە بۆ کۆمەڵگای ئابوری لە بەریتانیا؟\nوەڵامی نوێنەری حکومەت:\nهەرێمی کوردستان به بازاڕێکی پێگەیشتووە ده‌مێنێته‌وه، هەلی بازرگانی و وەبەرهێنان پیشکه‌ش به سێکتەرە جیاجیاکان ده‌کات. لەبەر ئەوەشە حکومەتی هەرێمی کوردستان هه‌وڵ و ڕه‌نجێکی زۆری داوه بۆ سەرنجڕاکێشانی وەبەرهێنەرە بەریتانیاکان، وە ئێمە دلخۆشین بە بوونی زیاتر لە ١٤٠ کۆمپانیای بەریتانیا لە هەرێمی کوردستان.\nگەشەپێدانی کەرتی نەوت و گاز گرینگ بوو لە دەیەی ڕابردوودا، بەڵام سیاسەتی ئێستای حکومەتی هەرێمی کوردستان دوورکەوتنەوەیە لە پشت بەستنی تەواو بە داهاتەکانی کەرتی ووزە. فره‌سه‌رچاوه‌کردنی داهاتی ئابوری زەڕورەتێکی گرینگە بۆ گەشەسەندنی درێژخایه‌ن و به‌رده‌وامی ئابوری هەرێم و لایەنێکی سه‌ره‌کی ستراتیجی ئابوری و کۆمەڵایەتی حکومەتەکەمانە. لەبەر ئەوەشە حکومەتی هەرێم بوارەکانی کشتوکاڵ، پیشەسازی و گەشتیاری وه‌ک ئەولەویاتەکانی وەبەرهێنان ڕاگه‌یاندووه، کە کۆمپانیا بەریتانیاکان دەتوانن هەلی باشی تیادا ببیننەوە.\nناتوانرێت ئابوری و سیاسەت لە ئاسایش و سەقامگیری جیا بکرێتەوە کە هۆکاری گرینگن بۆ سه‌قامگیری ئابوری. پەیامی سەرەکیم ئەوەیە کەوا ئێمە ئاسایش و سەقامگیری دابین دەکەین لەگەڵ چاکسازی جه‌وهه‌ری له هه‌رێمی کوردستان بۆ هاندان و دڵنەوایی کردنی وەبەرهێنەرە بیانیەکان، کە لە دەرئەنجامدا هەرێمی کوردستان ده‌کاته ناوچه‌یه‌کی گرینگ و سه‌ره‌کی وەبەرهێنان. لێرە‌وه داوا لە خاوه‌نکارو کۆمپانیا و هاووڵاتیان ده‌که‌م کە بە بایەخەوە بڕواننه ئه‌و ده‌رفه‌تانه‌ی پێشکه‌شی ده‌که‌ین و هه‌له‌کانی ئابووری و بازرگانی ببینن.\n٢٣ کانوونی یه‌که‌می ٢٠١٩\n← ئاگاداری سەبارەت بە خزمەتگوزاری کونسوڵگەری نوێنەرایەتی حکومەتی هەرێمی کوردستان لە بەریتانیا\nنێچیرڤان بارزانی له‌گه‌ڵ شاندێکی باڵای سه‌ربازیی به‌ریتانی کۆبووه‌وه →


زایینی: ٢٠-٠٤-٢٠١٧ - هەتاوی: ١٣٩٦/٠١/٣١ - ١٢:١٤ تاران قه‌باره‌ی فۆنت:\nکوردستان میدیا: "ئیرەج مەسجێدی" یەکێک لە فەرماندە تێرۆریستەکانی ڕێژیم، بە فەرمی وەک باڵوێزی نوێی ڕێژیمی ئێران لە عێراق دەستی بەکار کرد.\nبەپێی ڕاپۆرتە بڵاوکراوەکان بەرپرسانی ڕێژیمی ئێران لە درێژەی سیاسەتی دەستێوەردان و ئاژاوەنانەوە لە وڵاتانی ناوچە "ئیرەج مەسجێدی" یەکێک لە فەرماندە تێرۆریستەکانی ڕێژیمی ئێران بە فەرمی وەک باڵوێزی نوێی ڕێژیمی ئێران لە عێراق دیاری کرد.\nمەسجێدی ڕاوێژکاری "قاسم سولەیمانی" فەرماندەی هێزی تێرۆریستی قۆدسی سپای پاسدارانه.\nئەو باڵوێزەی ڕێژیم لە دوای "حەسەن دانایی فەر" باڵوێزی پێشووی ڕێژیم لە عێراق ئەو پۆستە وەئەستۆ دەگرێت.\nئیرەج مەسجێدی زیاتر لە ٣٥ ساڵ پێشینەی کاری لە ڕێکخراوی سپای تێرۆریستی پاسدارانی ڕێژیمی ئێراندا هەیە و هەروەها یەکێک لە فەرماندەکانی شەڕی زێدەخوازی ٨ ساڵە بووە.\nمانگی بەفرانباری ساڵی ١٣٩٥ی هەتاوی ڕێژیمی ئێران ئەو سەرتیپی سپای تێرۆریستی پاسدارانی وەک باڵوێزی نوێی ڕێژیمی ئێران لە عێراق ناساند.\n"مەسجێدی" یەکێک لەو فەرماندە تێرۆریستانەی ڕێژیمە کە عەمەلیاتە تێرۆریستییەکان لە عێراقی فەرماندەیی دەکرد و هەروەها لە دامەزڕێنەرانی حەشدی شەعبی بووە و هەروەها ناوبراو ڕاوێژکاری قاسم سولەیمانی، فەرماندەی سپای تێرۆریتسی قودسی ئێرانە.\nناوبراو بەرپرسی "قەرارگای ڕەمەزان" بووە و تێرۆری ژمارەیەک له کادر، پێشمەرگە و ئەندامانی حیزبی دێموکراتی کوردستانی ئێران (PDKI) لەژێر بڕیاری ناوبراو بووە.


پۆستەری حەفتاوسێیەمین فێستیڤاڵی فیلمی ڤێنیس » DidiMn\nدیدی من – لابیانالێ\nوێنەی خولەکی چاوەڕوانیکردن و بانگهێشتکردن بۆ تەماشاکردنی نماییشی فیلمەکان تێمای سەرەکیی پۆستەری حەفتاوسێیەمین فێستیڤاڵی فیلمی ڤێنیسە. ئەم پۆستەرە لە لایەن سیمۆن ماسییەوە بۆ پێنجەمین ساڵی لەسەر یەک کێشراوە.\nلە بەشی پێشەوەی وێنەکەدا، لاوێکی کوڕی نەناسراو دەبینرێت، کە دەکرێت هەر کەسێکی هەبێت ببێت، بەشی سەرەوەی پۆستەرەکەی گرتووە و کە وەک پەردە دەردەکەوێت تاوەکو بیهێنێتە خوارەوە و ئەو فیلمەی هەیە نماییش بکرێت. ئەمەش ئەوە دەردەخات کە بینەران چەند بە تامەزرۆییەوە چاوەڕێی نماییشی فیلمەکانی فێستیڤاڵەکە دەکەن.\nحەفتاوسێیەمین فێستیڤاڵی فیلمی ڤێنیس لە لایەن ئەلبێرتۆ باربێراوە کاری دەرهێنانی بۆ ئەنجام دراوە و بیاناڵێ کاری ڕێکخستنی بۆ ئەنجام داوە و پاولۆ باراتا سەرۆکیەتی. ئەم فێستیڤاڵە لە ٣١ـی مانگی ئاب دەستی بە چالاکییەکانی کردووە و ١٠ـی مانگی ئەیلوول کۆتایی بە چالاکییەکانی دەهێنێت.\nposter, PshtewanKamal, Venice Film Festival,


دوای ئۆپەراسیۆنه چڕه‌كان لەلایەن هێزەکانی ئەفغانستان و هاوپەیمانانەوە دژی داعش لە پارێزگای جەوزان، چوار ئەندامی ئەو گروپە تیرۆریستیە، پەیوەندییانكرد بە پرۆسەی ئاشتیەوە. [سولەیمان / ناتۆ]\nئەندامانی رێکخراوی "دەوڵەتی ئیسلامی" (داعش) لە پشێوییدان دوای هەڵکوتانەسەرێکی سەخت بۆسەر ئەو گروپە تیرۆریستیە لە پارێزگای جەوزان، وەزارەتی بەرگری و بەرپرسانی پارێزگاكه وتیان.\nمەرگێکی دڵنیا چاوەڕێی چەکدارانی داعشە لەشێوەی ئۆپەراسیۆنی ئاسمانی و زەمینیدا.\nوتەبێژێكی وەزارەتی بەرگری، محەمەد رادمانێش، وتی: "لە سه‌رجه‌می ساڵی خۆریی رابردوودا لە ئەفغانستان [21 ئازار 2017]، کۆی 1,964 ئەندامی داعش کوژران، 289 دیکە برینداربوون و 29 دەستگیرکران."\nرادمانێش بە سەلام تایمزی وت: "ئێمە، بە هه‌ماهه‌نگی له‌گه‌ڵ پشتیوانیی ئاسمانیی هێزەکانی ئه‌ركی پشتگیریی كۆڵنه‌ده‌ر، توانیومانە جوڵەی داعش لە جەوزان کەمبکەینەوە."\nچەکدارانی داعش پەیوەندیده‌كه‌ن بە پرۆسەی ئاشتی ئەفغانستانەوە لە 1 نیسان لە بنکەکانی پۆلیسی پارێزگای جەوزان. [سولەیمان]\nوتی: "دەنگی داعش لە ئەفغانستان کەمدەبێتەوە و دەمرێت. راستی ... ئەوەیە کە ئەمریکا و ئەفغانستان پێکەوە دژی داعش شەڕدەکەن. راستیەکەی، توانیومانە [زیانی گەورە بگەیەنین] بە گروپەکە."\nهێزەکانی ئەفغانستان و ئەمریکا فشار دەخەنەسەر داعش\nوتەبێژی پارێزگاری جەوزان، محەمەد رەزا غەفوری، بە سەلام تایمزی وت: "چڕکردنەوەی هێرشە ئاسمانیەکان لەلایەن هێزەکانی ئەفغانستان و ئه‌ركی پشتگیریی كۆڵنه‌ده‌رەوە لە پارێزگای جەوزان کاریگەربووە و هەڕەشەی داعشی کەمکردۆتەوە."\nوتی: "زیادبوونی هێرشەکان و بەئامانجکردنی بنکە و چەکدارانی داعش لە دەرزاب نزیکەی 50 چەکداری داعشی کوشتووە لە ماوەی دوو مانگدا و ئەندامانی گروپەکەی خستۆته گێژاوه‌وه."\nوتیشی: "هێزە ئەمنیەکان پلانیانداناوه بۆ ئۆپەراسیۆنێکی زەمینی سەرەکی. ئۆپەراسیۆنی بەهارەی نوسرەت بۆ هەڵکوتانەسەر داعش بڕیارە بەمزوانە دەستپێبکات."\nبەگوێرەی ئه‌ركی پشتگیریی كۆڵنه‌ده‌ری ناتۆ، هێزەکانی ئەفغانستان و ئەمریکا لە 26 ئازار یەکەم ئۆپەراسیۆنی شەوانەی خۆیان دژی داعش لە پارێزگای جەوزان ئەنجامدا.\nرادمانێش وتی: "هێزە تایبەتەکانی ئەفغانستان بە هاوکاریی ... هێزەکانی ئەمریکا لە قەزای دەرزاب ئۆپەراسیۆنێکی شەوانەیان ئەنجامدا، بنکەیەکی داعشیان تێکشکاند و فەرماندەیەکی داعشیان کوشت."\nلەوکاتەوە، هێرشە ئاسمانیەکان بەردەوام سەرکردە و سەربازەکانی داعش دەکەنە ئامانج.\nمحەمەد حەنیف رەزایی، وتەبێژ لە فەیلەقی 209 شاهین، بە سەلام تایمزی وت: "سێ ئەندامی ئۆزبەکیی [داعش] ... لەگەڵ بەڕێوەبەری کاروباری دارایی داعش، لە هێرشی ئاسمانی شەوی 28 ئازاری ئه‌ركی پشتگیریی كۆڵنه‌ده‌ردا کوژران کە بنکەکانی داعشی لە قزل قوشی گوندی نێو قەزای دەرزابی کردبووە ئامانج."\nوتی: "جگه له‌وه‌ش، یەکێك لە بنکەکانی بە جبەخانەیەکی زۆر لە تەقەمەنییەوە تێکشکێنرا."\nرەزایی وتی لە ئۆپەراسیۆنێکی دیکەی 1 نیساندا لە جەوزان، لە شەڕێکی سەختدا لەگەڵ هێزە ئەمنیەکان دوو ئەندامی داعش کوژران و حەوتی دیکە بریندار بوون.\nدووشەممە (9 نیسان)، هێزەکانی هاوپەیمانانمەرگی سەرکردەی باڵای داعش قاری حیکمەتوڵایان پشتڕاستکردەوەلە هێرشێکی ئاسمانیدا بۆسەر پارێزگای فەریاب، نزیك سنوری جەوزان.\nبەگوێرەی بەرپرسانی خۆجێی ئەفغانی، ئەو کوشتنە بەئامانجکراوانە گروپە تیرۆریستیەکەی پارچە پارچە کردووە و لایەنە ناکۆکەکانی خستۆتە دژی یەکتر لەکاتێکدا هەوڵی پڕکردنەوەی بۆشایی سەرکردایەتی دەدەن.\nچه‌كداره وێڵەکانی داعش خۆیان رادەستدەکەن\nدانیشتوییه‌كی 36 ساڵەی قەزای قوشتەپە، عەینەدین، وتی: "نیگەرانین لە فراوانبوونی چالاکیەکانی داعش لە جەوزان، بەتیابەتی لە قەزاکانی قوشتەپە و دەرزاب. بەڵام لەئێستادا نیگەرانیەکانمان کەمبوونەتەوە بەهۆی ئەوەی ئۆپەراسیۆنە ئاسمانیەکان رێگرییانكردووه لە تەشەنەکردنی چالاکیەکانی [داعش]."\nعەینەدین بە سەلام تایمزی وت: "داعش بە هیچ جۆرێك لەلایەن دانیشتوانی قەزاکانی قوشتەپە و دەرزابەوە په‌سه‌ندناكرێت. بەمدواییانە دانیشتوانی قەزاکە رووبەڕووی ژمارەیەك چەکداری داعش بوونەوە کە هاتبوونە قوشتەپە و ناچارکران جێیبهێڵن."\nغەفوری، کە پشتڕاستیکردەوە دانیشتوانی قەزای قوشتەپە چەکدارانی داعشیان ده‌ركردووه، وتی هاوکات بە زیادبوونی هێرشە ئاسمانیە سەربازییەکان، بزووتنەوەی جەماوەری دژ به داعش لە هەڵکشاندایە.\nبەهۆی کەمیی پشتگیریی جەماوەری و ئۆپەراسیۆنی ئەمنیی چڕوپڕەوە، هەندێك چەکداری داعش خۆیان رادەستدەکەن.\nبەرپرسی یەکەی هەواڵگری لە بنکەی پۆلیسی جەوزان عەبدولحافیز خاشی وتی: "نیعمەتوڵا، کە ناسرابوو بە ئەبو دەرداش، دانیشتووی قەزای دەرزاب و بەڕێوەبەری زیندانێكی داعش بوو، لەگەڵ سێ لە هاوکارەکانی پەیوەندییانكرد بە پرۆسەی ئاشتیەوە."\nئەو چەکدارانەی پێشوو لە 31 ئازاردا خۆیان رادەستکرد لە قەزای دەرزاب و بەفەرمی پەیوەندییانکرد بە پرۆسەی ئاشتیەوە لە 1 نیسان.\nخاشی بە سەلام تایمزی وت: "بە درککردن بە رەوابوونی حکومەت و دوای زیادبوونی هێرشە ئاسمانیەکان بۆسەر بنکەکانی داعش، ئەو چوار چەکدارەی داعش کە پێشتر ناویان هێنرا بەرەی شەڕیان جێهێشت و پەیوەندییانکرد بە پرۆسەی ئاشتیەوە."\nنیعمەتوڵا وتی: "ساڵێك کارمکرد لە ریزەکانی گروپەکەدا وەك بەڕێوبەری زیندانێكی داعش. کوشتن، تاڵانی، ئەشکەنجە و هەموو جۆرێك لە چەوساندنەوەم بینیوە کە ئەنجامیانداوە."\nنیعمەتوڵا بە سەلام تایمزی وت: "هەربۆیە پەیوەندیمکرد بە پرۆسەی ئاشتیەوە."\nوتی: "چەکدارانی داعش گۆڕستانەکان دەڕوخێنن، خواردن لە خەڵکی دەرزاب دەستێنن و کوشتار دەکەن لەو ناوچانەی لەژێردەستیاندایە."\nمحەمەد، چەکدارێکی دیکەی داعش کە پەیوەندییكرد بە پرۆسەی ئاشتیەوە، وتی: "دەڵێن گوایە موسڵمانن، لەکاتێکدا کارەکانیان کاری موسڵمان نیە."\nكاتێك هێزه‌كانی ئه‌مریكا و هاوپه‌یمانان ئه‌وانه بۆردومانده‌كه‌ن كه خۆیان دروسیانكردوون، ئه‌مه دوو شت پیشانده‌دات: یه‌كه‌م، هه‌موو ئاماژه‌كان ئه‌وه پیشانده‌ده‌ن كه ئه‌وان تێرۆریزمیان هێنایه‌كایه‌وه و ده‌ستی ئه‌وانیش سووره به خوێنی قوربانیانی ده‌ستی ئه‌وانه‌ی ئه‌وان دروستیانكردن. دووه‌م، ئه‌وان ئه‌ڵته‌رناتیڤیكیان دۆزیوه‌ته‌وه بۆ ئه‌وانه‌ی كه به‌ته‌واوی به‌كارهێنراون.


لەماوەی زیاتر لە ساڵێک زۆرترین باس لەناو ئێراندا قاسم سولەیمانی و ئەو ڕوداوانەبوو کە پەیوەستبوون بە کوشتنی قاسم سولەیمانییەوە، بەهۆی قسەکردن لەبارەی کارە خۆسەرییەکانی سولەیمانییەوە ڕەنگە ژیانی سیاسی محەمەد جەواد زەریف کۆتایی پێبێت.\nپێشتر محەمەد جەواد زەریف، وەزیری دەرەوەی ئێران لە چاوپێکەونێکی بڵاونەکراوەدا ڕایگەیاندبوو، “کارەکانی قاسم سولەیمانی خۆسەری بوون و تەنانەت بۆ وەزیر و سەرۆککۆماریش نەدەگەڕایەوە لە هەندێک بابەتدا”.\nبۆ خوێندنەوەی قسەکانی جەواد زەریف لەبارەی قاسم سولەیمانییەوە کلیک لێرە بکە.\nئەمڕۆ لەسەر ئەو وتانە، عەلی خامنەی، ڕابەری شۆڕشی ئیسلامی ئێران، ڕایگەیاند، “قسەکانی محەمەد جەواد زەریف، دووبارەکردنەوەی قسەکانی ئەمریکایە”.\nئەم وتەیە ڕەنگە بە ناڕاستەوخۆ کۆتایی بە ژیانی سیاسی زەریف بهێنێت، یان بەجۆرێک سانسۆری بکات وەک پێشوو پاڵەوان دەرنەکەوێت، وەک چۆن لەکاتی واژووکردنی ڕێککەوتنامەی ئەتۆمی دەرکەوت.\nعەلی خامنەی، ئەمڕۆ 2ی ئایار ڕایگەیاند، “پێمان سەیربوو ئەو قسەنەمان لەبارەی قاسم سولەیمانییەوە بیست و جێگەی داخە کە ئەو قسانە دووبارەکردنەوەی قسەکانی ئەمریکایە”.\nخامنەی وتیشی، “ئەوەی لەبارەی هەژموونی فەیلەقی قودسەوە وتراوە هەڵەیەکە کە بەرپرسانی ئێران نابێت دوبارەی بکەنەوە”.\nدوای ئەو قسانەی خامنەی محەمەد جەواد زەریف، وەزیری دەرەوەی ئێران لە تۆڕی کۆمەڵایەتی ئینستاگرام ڕایگەیاند، “قسەکانی خامنەی خەتمی کەلامن”.\nئودینێزی 1-2 یوڤانتۆس\nپاش ئاڵۆزییەكان و پێشهاتە نوێیەكانی ئوردن، ژمارەیەك بەرپرسی ئەمنی و سەربازی ئەو وڵاتە دەستگیركران و ئەمریكاش وەڵامی هەیە.…\nكابینەكەی بایدن لە یەكەم ڕاگەیەندراوی فەرمیدا سەبارەت بە پەیوەندییەكانی لەگەڵ سعودیە ڕایگەیاند، هاوكاریی سعودیە دەكات بۆ سزادانی هەر…


12:15 - 03/05/2021\nئابوریی نەوتی رۆژهەڵاتی ناوەڕاست پێویستیەكی زۆری بە بەرزبونەوەی نرخی نەوت هەیە\nوڵاتانی زلهێزی بەرهەمهێنەری نەوت ئاماژە بەوە دەكەن كە لە چارەكی یەكەمی ئەمساڵدا دەرەنجامی بەهێزیان هەبوە بەهۆی نرخی بەرزتری نەوت بەراورد بە رابردو، كە رەنگە ئەمەش هۆكار بێت بۆ ئەوەی هەندێ لە خاوەن پشك و بەشدارەكانی نەوت دو جار بیر بكەنەوە لەبارەی كۆی پڕۆسەی تەحویلكردنی وزە. بەڵام هەمو لایەك خۆشحاڵ نین. سەرەڕای ئەو بەرەوپێشچونە بەرچاوەی هاتوەتە دی لە نرخی ستانداردی نەوت لە چەند مانگی رابردو، وڵاتانی بەرهەمهێنەری نەوت لە رۆژهەڵاتی ناوەڕاست پێشبینی ئەوە دەكەن لەم ساڵدالە قازانجدا بمێننەوە.\nئاژانسی فیچ رەیتینگ لە راپۆرتێكی نوێ لەم هەفتەیەدا كە لە رۆیتەرز بڵاوكراوەتەوە ئاشكرایكردوە كە ئەبو زەبی و قەتەر دو تاكە وڵاتی جیاواز و دەگمەنن كە رەنگە لە ترۆپكی قازانجی بودجەدا بن. وڵاتانی دیكەی بەرهەمهێنەری نەوت بەردەوام دەناڵێنن بەدەست كورتهێنانەوە چونكە هێشتاكە نرخی نەوت لە ئاستێكی ئەوتۆدا نیە بەلای ئەوانەوە.\nئاژنسی فیچ رەیتینگس دەڵێت: "داڕمان و تێكشكانی ئابوریی لەئاستی باڵا، سەرەڕای ئەوەی نرخەكانی نەوت دەرخەری بەرنامەی ریفۆرمی دارایی بون، بەڵام هێشتاكە لە سەروی نرخی ئێستا یاخود پێشبینیكراوی نەوتەوەن. ئاماژە بەوەشكراوە كە پێشبینی دەكرێت لەمساڵدا نرخی بەرمیلێك نەوتی برێنت بگاتە 58 دۆلار و لە ماوەیەكی درێژتریشدا بگاتە 53 دۆلار.\nئەمە هەواڵێكی خراپە بۆ زۆرینەی ئابوریی وڵاتانی كەنداو. ئاژانسی فیچ دەڵێت: بەحرەین پێویستی بەوەیە نەوتی برێنت بگاتە 100 دۆلار بۆ هاوسەنگكرنەوەی دۆخەكە. كوەیت پێویستی بەوەیە ئەو نرخە لەسەرو 85 دۆلارەوە بێت. سعودیە كە گەورەترین بەرهەمهێنەری نەوتە لە كەنداو پێویستی بەوەیە برێنت بگاتە 70 دۆلار بۆ هاوسەنگكردنەوەی بودجەی خۆی بۆ ساڵی 2020 بۆ 2021.\nهیچ كام لەمانە پێویست ناكات ببنە سورپرایس. ئاستی ئاڵۆزیی فرەیی ئابوری بۆ وڵاتانی سەربەخۆیی بەرهەمهێنەری نەوت لە كەنداو بوەتە شتێكی رون و ئاشكرا لەماوەی قەیرانەكانی پێشوتری پیشەسازیی نەوت. لە وادەی خۆیدا، حكومەتی ئەو وڵاتانە پێوست بو كە رێشوێینی تایبەت بە سكهەڵلوشین (تقشف) بگرنەبەر ۆ زاڵبون بەسەر قەیرانەكان و هاوكات هەوڵی ئەنجامدانی چەند گۆڕانكارییەكیان دا كە دواتر ئەو رێوشوێنانە روبەڕوی ناڕەزاییەكی توندی جەماوەری بونەوە.\nئێستا، كە كەمتر لە 5 ساڵی بەسەردا تێپەڕیوە، ئابوریی وڵاتانی كەنداو دوبارە لەهەمان دۆخدایە: ئەوان پێویستیان لەوەبە ریفۆرم لە ئابوریەكانیاندا بكەن و وایان لێ بكەن كەمتر پشتبەستو بن و زیاتر سەربەخۆ بن. بەڵام لەهەمان كاتدا پێویستیان داهاتی نەوت هەیە بۆ ئەوەی ئەو رێكارانەی پێ جێبەجێ بكەن. تاكە بژاردەی دبكە بریتییە لە سكهەڵلوشینی توند كە هیچ كام لە حكومەتەكانی ناوچەكە ریسكی لەو جۆرەیان نەكردوە.\nلە دەرەنجامدا، ئابوریی وڵاتانی كەنداو لە قۆناغی چارەسەری پرسی قەرزن كە پەیوەستە بە فرۆشتنی پشكەكانەوە. ئاژانسی (S&P Global Ratings)ی ئەمەریكی دەڵێت: تەنها لە ساڵی رابردودا و لە گەرمەی قۆناغی یەكەمی بڵاوبونەوەی پەتای كۆرۆنادا، وڵاتانی كەنداوی عەرەبی بەنیاز بون نزیكەی 490 ملیار دۆلار كۆبكەنەوە وەك بودجەی سكهەڵلوشین بۆ ساڵی 2023.\nچەند رۆژێك دواتر خشتەی پێشبینییەكان بڵاوكرانەوە پاش ئەوەی سندوقی نەختی نێودەوڵەتی پێشبینی كرد كە داهاتی وڵاتانی بەرهەمهێنەری نەوت لە رۆژهەلاتی ناوەڕاست و باشوری ئەفەریقا رەنگە شكست بهێنێت و بگاتە 270 ملیار دۆلار لە كۆتایی 2020. لەوكاتەدا بەرپرسێكی سندوقی نەختی نێودەوڵەتی رایگەیاند كە ئابوری وڵاتانی بەرهەمهێنەری نەوت لە كەنداو بە تەنها رەنگە لە 2020دا روبەڕوی داكشان بێتەوە بە رێژەی 7.6%.\nئێستا، سندوقی نەختی نێودەوڵەتی پێشبینییەكی زیاتر گەشبینانەی هەیە بۆ ولاتانی كەنداو. ئەمەش بەهۆی ئەو پێشبینییە بەرەوپێشچوەی بۆ ئابوریی جیهانی هەیە، لەگەڵ ئەوەشدا هیچ شتێك وەك خۆی بە نەگۆڕی نامێنێـەوە بەتایبەت لە كاتێكدا كە بەهۆی ڤایرۆسی كۆرۆناوە هێشتا دۆخەكە ناسەقامگیرە. سندوقی نەختی نێودەوڵەتی پێشبینی دەكات گەشەسەندن بە رێژەی 0.7% بۆ كوەیت و هەروەها 3.1% بۆ ئیمارات بێتەدی. هەروەها پێشبینی دەكات ئابوری سعودیە لەمساڵدا بە رێژەی 2.9% گەشە بكات.\nئەو بەرەوپێشچون و گەشەسەندنانە رەنگە ببنە گۆڕانكاریی دڵخۆشكەر بۆ كورتهێنانەكانی ساڵی رابردو و هەروەها رەنگە ببنە خەڵاتێكی شایستە بۆ تەواوی رێكارە حكومییەكانی وڵاتانی كەنداو. تاوەكو نۆڤەمبەری 2020 شەش وڵات برشی نزیكەی 100 ملیار دۆلاریان دا بە قەرز و تۆماری پێشوی خۆیان شكاند كە شاڵی پێشوتر تۆماریان كردبو.\nلە پاڵ قەرزدا، حكومەتەكانی ولاتانی كەنداو لەڕێی كۆمپانیای حكومیی تایبەت بە فرۆشتنی نەوتەوە پەنایان بردە بەر تۆماركردنی هەندێ لە كاری بازرگانی و فرۆشتنی پشك. كۆمپانیای فرۆشتنی نەوتی تایبەت ئەبوزەیی (ADNOC) لە سەرەتای ئەم مانگەدا رایگەیاند كە پلانی داڕشتوە بۆ ئەوەی وەبەرهێنان لە بواری هەڵكەندن بخاتە نێو لیستی بۆرسەی ناوخۆ، هەروەها كۆمپانیای ئارامكۆی سعودی گرێبەستی فرشتنی 49%ی بازرگانیی بۆریە نەوتەكانی بە گروپێكی كۆمپانیاكان بفرۆشێت كە لەلایەن گروپی (EIG) بەڕێوەدەبرێت.\nهاوكات، نرخی نەوت كە بەردەوام نیە لە بەرزبونەوەیەكی زیاتر وای لە وڵاتانی كەنداو كردوە كە ئابوریی كاریان قورستر بێت. ئەوە شتێكی رون و ئاشكرایە بۆ هەموان كە لەپێناو فرەیی ئابوری بۆ ئەوەی تەنها پشت بە نەوت نەبەسترێـ، ئەوا ئەم وڵاتانە پێویستیان بە داهاتی نەوتی زیاتر هەیە. ئەوەی كە دەكرێت وەك بازنەیەكی بەتاڵ ببینرێت ئەو هۆكارەیە كە هەوڵەكانی وڵاتانی كەنداو بۆ فرەییكردنی ئابوری تاوەكو ئێستا سەركەوتنێكی تێكەڵی بەدیهێناوە. هەتاوەكو نرخی نەوت بە توندی نەیەتەوە ئاستی خۆی، ئابوریی ئەو وڵاتانەی كەنداو بەردەوام دەبن لە خولانەوە بەدەوری ئەم بازنەیەدا.\nچانسی ئەو روداوانە هێشتاكە لاوازە. لەو كاتەی كە پەتای كۆرۆنا لە هیندستان بڵاوبوەوە، كە سێیەم گەورەترین وڵاتی بەكاربەر و یەكێك لە گەروترین هاوردەكەری نەوتە، هاوكات لەگەڵ ئەوەی كە بەرهەمی زیاتر نێو بازاڕەكانی ئۆپیك، بە بەرهەمی وڵاتانی كەنداویشەوە، رێكار و ستانداردەكان هێشتاكە سنوردارن. بەپێچەوانەی خواستی وڵاتانی كەنداوەوە، دۆخەكە زۆر لەوە لاوازترە وەك لەوەی كە زۆرینەیان پێویستیان پێیەتی.\nئەمە بەو مانایەیە كە قەرزی زیاتر و فرۆشتنی پشكی زیاتر و رەنگە رێكاری زۆر نامۆ بە دانیشتوان بگیرێنەبەر. ئەمە رەنگە یارمەتیدەر بێ بۆ ماوەیەكی كورت، بەڵام بەتێپەڕبونی ماوەیەكی درێژتر، پرۆسەی بەفرەییكردنی ئابوری وەك تاكە بژاردە دمێنێتەوە، بە تایبەتی لەو چوارچێوەیەدا كە جیهان لە قۆناغی راگوزەریی وزەدایە كە ئەوەش دەبێـە هۆی دابەزینی خواست لەسەر شتومەكی سەرەكی هەناردەكراویان. پرسیارەكە ئەوەیە كە ئاخۆ حكومەتی وڵاتانی كەنداو پارەی یەدەگیان هەیە بۆ ئەوەی پلانی بەفرەییكردنی ئابوریی خۆیان جێبەجێ بكەن و قەیرانەكان تێپەڕێنن.\nوەرگێڕان: فەلاح حەسەن


5. 👁 پەیامی پێکەنین؛ پەیامەکانی قیبلە 36\n6. 👁 پەیامی چاوکراوەیی؛ پەیامەکانی قیبلە 11\n7. 👁 پەیامی خواناسی؛ پەیامەکانی قیبلە 29\n8. 👁 پەیامی خەمخۆری؛ پەیامەکانی قیبلە 28\n9. 👁 پەیامی دونیا بینی؛ پەيامەکانی قيبله 25\n10. 👁 پەیامی دڵنەرمی؛ پەیامەکانی قیبلە 06\n11. 👁 پەیامی ریزبەندی؛ پەیامەکانی قیبلە 05\n12. 👁 پەیامی رەمەزان؛ پەیامەکانی قیبلە 01\n13. 👁 قیبلە؛ ئیسلام و سیاسەت دوو چەمک و یەک هەڵوێست 15\n14. 👁 قیبلە؛ پیاوێک لە دڵی ناوچەکەیدا؛ ئەحمەد هۆرێنی 14\n15. 👁 قیبلە؛ پەیامی ئاگایی 07\n16. 👁 قیبلە؛ پەیامی ئاوارەیی 20\n17. 👁 قیبلە؛ پەیامی ئیسلام بەرگی 02؛ پەیامەکانی قیبلە 34\n18. 👁 قیبلە؛ پەیامی ئیسلام01 پەیامەکانی قیبلە 27\n19. 👁 قیبلە؛ پەیامی ئیسلامی قیبلە 17\n20. 👁 قیبلە؛ پەیامی بژاردە 26\n21. 👁 قیبلە؛ پەیامی بیرفراوانی 22\n22. 👁 قیبلە؛ پەیامی بینراو، وێنەو بینراو 33\n23. 👁 قیبلە؛ پەیامی بەدواداچوون 39\n24. 👁 قیبلە؛ پەیامی پشتگیری 24\n25. 👁 قیبلە؛ پەیامی رێنمونی 19\n26. 👁 قیبلە؛ پەیامی زانستی 21\n27. 👁 قیبلە؛ پەیامی سیاسی 16\n28. 👁 قیبلە؛ پەیامی سەفەر 35\n29. 👁 قیبلە؛ پەیامی غەریبی 08\n30. 👁 قیبلە؛ پەیامی فیقهی 02\n31. 👁 قیبلە؛ پەیامی گفتوگۆ 30\n32. 👁 قیبلە؛ پەیامی گوشراو 12\n33. 👁 قیبلە؛ پەیامی مینبەر 18\n34. 👁 قیبلە؛ پەیامی هاوسەرداری 09\n35. 👁 قیبلە؛ پەیامی هاوکاری، گفتوگۆی پشت حەج و عەمرە 32\n36. 👁 قیبلە؛ پەیامی هزر 03\n37. 👁 قیبلە؛ پەیامی هزرو کوردەواریی 10\n38. 👁 قیبلە؛ پەیامی وردبینی 23\n39. 👁 قیبلە؛ پەیامی وریایی، گفتوگۆی پشت سەگەکان بەرگی 01 ؛ پەيامەکانی قيبله 31\n40. 👁 قیبلە؛ پەیامی وریایی، گفتوگۆی پشت سەگەکان بەرگی 02؛ پەيامەکانی قيبله 37\n41. 👁 قیبلە؛ پەیامی کۆمەڵکاری 04\n42. 👁 قیبلە؛ پەیامەکانی قورئان 01\n43. 👁 قیبلە؛ پەیامەکانی قیبلە 00


جیهان به‌ره‌و كوێ\nبۆچوون / بیروڕا :: 18/04/2019\nبیرمه‌ندان و بڕیاربه‌ده‌ستانى پێشوو جۆره نه‌خشه‌یه‌كیان له خه‌یاڵى خۆیاندا بۆ ئه‌مڕۆى جیهان داڕشتبوو كه زۆر جیاوازه له‌وه‌ى ئێستا ئێمه تیایدا ده‌ژین و هه‌ستى پێ ده‌كه‌ین. ئه‌وان مژده‌ى خۆشگوزه‌رانى جیهانێكى ته‌باتر و بێ ململانێتریان ده‌دا به گوێماندا، به‌ڵام ئێستا ده‌بینین ئه‌و جیهانه‌ى كه له‌دواى جه‌نگى دووه‌مى جیهانى دروست بوو زۆر به خێرایى به‌ره‌و داڕوخان و له‌توپه‌تبوون ده‌چێت. له هه‌مووشیان زیاتر ناوچه‌كه‌ى ئێمه‌یه كه له هه‌موو ئان و ساتێكدا چاوه‌ڕێى ته‌قینه‌وه و هه‌ڵگه‌ڕانه‌وه‌ین تیایدا.\nدیاره ناوچه‌كانى ترى جیهانیش روو له گۆڕانن به جۆرێك كه ئێمه ناتوانین لێى تێبگه‌ین و گیروگرفته‌كانى خۆمان به‌جۆرێك سه‌رقاڵیان كردوین كه نه‌توانین رووداوه‌كان لێك بده‌ینه‌وه. جیهانه جه‌نجاڵه‌كه‌ى ئێستامان ناچارى كردوین ته‌نیا هه‌ر سه‌ردێڕى هه‌واڵه‌كان بخوێنینه‌وه و نه‌مانپه‌رژێته سه‌ر قوڵایى لێكدانه‌وه و توێژینه‌وه‌كان.\nمرۆڤى ئه‌م سه‌رده‌مه به جۆرێك بێزار بووه له بیستن و بینینى كاره‌سات و رووداوى ناخۆش كه حه‌وسه‌ڵه‌ى ئه‌وه‌ى نییه له رووداوه‌كانى ئه‌مڕۆى جه‌زائیر و سوودان و لیبیا رابمێنێت. زۆر بابه‌ت و هه‌واڵ و زانیارى هه‌ن كه تێیان ناگه‌ین و ئاره‌زووى به‌دواداچوونیشمان بۆیان نییه. بۆ نموونه نازانین بۆچى چه‌ند ساڵێك له‌مه‌وبه‌ر وڵاتانى خۆرئاوا به لێشاو تیرۆریسته‌كانى نیشته‌جێى وڵاته‌كانى خۆیانیان ره‌وانه‌ى عێراق و سووریا و وڵاته‌كانى تر كرد كه‌چى ئێستا ئاماده نییه وه‌ریانبگرێته‌وه.\nئێستاش ئه‌و مه‌ته‌ڵه‌مان بۆ هه‌ڵنایه‌ت كه ئایا چاره‌نووسى ئه‌م خۆرهه‌ڵاتى ناوه‌ڕاسته كلیلێكه و له گیرفانى خۆرئاواى سه‌رمایه‌داردایه یاخود نه‌خێر بڕیارى كۆتایى یه‌كلاكه‌ره‌وه به‌ده‌ست گه‌لانى ناوچه‌كه خۆیانه.\nئاڕاسته‌ى گۆڕانكارییه‌كان و توندوتیژییه خوێناوییه‌كان به جۆرێكن كه مرۆڤى ئاسایى دێته سه‌ر ئه‌و باوه‌ڕه‌ى كه نه‌خشه‌كێش و بڕیارده‌ر له چاره‌نووسى ئێمه و هه‌موو جیهان گه‌وره‌هێزه‌كانى خۆرئاوایه و چۆنیان بووێت به‌و رێگایه‌دا ده‌مانبه‌ن. ئه‌وه‌شى ده‌گوزه‌رێت ورده‌كاریى پلانێكى درێژخایه‌ن و ترسناكه كه ده‌یه‌وێت له‌سه‌ر بناغه‌ى دابه‌شبوونێكى تازه‌ى هێزه‌كان ناوچه‌كه پێناسه بكاته‌وه و ده‌یان ساڵ مێژوو بگه‌ڕێنێته دواوه. بۆیه ده‌بینین راپه‌ڕین و شۆڕش و مانگرتنه جه‌ماوه‌رییه‌كان له‌خۆوه ده‌كه‌ونه ده‌ست سه‌ركرده‌كانى سوپا و هێزه تیرۆریسته‌كان و ئایدۆلۆجیا تاریكه‌كان. مێژووش نه‌ك هه‌ر له بازنه‌یه‌كى داخراودا ده‌سووڕێته‌وه به‌ڵكو به قه‌ڵه‌مبازى گه‌وره به‌ره‌و رۆژگاره ره‌شه‌كان و سه‌رده‌مه تاریكه‌كان مل ده‌نێت و له‌گه‌ڵ خۆیدا سنووره‌كان ده‌گۆڕێت و دوژمنایه‌تییه‌كان ده‌مه‌زه‌رد ده‌كاته‌وه. ئه‌و دوژمنایه‌تییانه‌ى كه چه‌ندین سه‌ده بوو دامركابوونه‌وه.


کەژار بانگەواز لە ژن دەکات لە بەرامبەر کردەوە فاشیستییەکان و داگیرکاری ڕاپەڕن – کوردی – RojNews.News\n25/09/2020 - 10:26:44 am\nدەستەى بەڕێوبەری کۆمەڵگەى ژنانى ئازادى رۆژهەڵاتى کوردستان (کەژار – KJAR) لەبارەی هەڵمەتی “نا بۆ سێدارە، بەڵێ بۆ دیموکراسی” راگەیاندراوێکی بڵاوکردەوە.\nلە راگەیاندراوەکەى کەژاردا هاتووە ڕژێمی ئێران، لە بەرامبەر داخوازی کۆمەڵگا بۆ دیموکراسی و دادپەروەری، لە ڕێی سێدارە، ئەشکەنجە و گرتن دەیەوێت هێزی دیموکراسی سەرکوت و لاواز بکات.\nئاماژە بەوەشکراوە، ئێران بۆ ئەوەی دەسەڵاتی فاشیستی خۆی، ئۆتۆکراتیک و مەزهەب گەرا لەسەر پێ ڕاگرێت، بە یاسای شەریعەت سیاسەتی خۆی لە سەر کۆمەڵگا دەسەپێنێت.\nکەژار بانگ لە هەموو ژن و گەلان دەکات، لە بەرامبەر کردەوە فاشیستییەکان و داگیرکاری ڕاپەڕن، بۆئەوەی فاشیزم و داگیرکاری و قڕکردنی ژنان کۆتایی پێ بهێنرێت، هەروەها پێیوایە بەشداریکردنی ژنان لەم هەڵمەتەدا چەندە زۆر بێت و دەنگی تێکۆشان بڵند ببێت، ئەوەندەش ڕۆحی نەتەوەیی، یەکێتی کۆمەڵایەتی و ئازادیش پێش دەکەوێت.\nلە راگەیاندراوەکەى کەژاردا ئەوەش هاتووە کە تەنیا ڕێگای دەرکەوتن لەم ڕەوشە قەیراناوییەی شەڕی جیهانی سێیەم کە بە ناوەندێتی ڕۆژهەڵاتی ناوەڕاست بەڕێوەدەچێت، فەلسەفەی ژیان و سیستمی کونفیدرالیزمی دیموکراتیکە کە لەلایەن ڕێبەر ئاپۆوە پێشخراوە.\nتەواوی ڕاگەیەنراوەکەی کەژار\nلە ئێران و ڕۆژهەڵاتی کوردستان ڕۆژ بە ڕۆژ ،کێشە کۆمەڵایەتیەکان قوڵتر دەبێتەوە. لە سەرەتادا ژنان ، لە بەرامبەر گەنجان ، گەلانی عەرەب ، کورد ، بەلوچ، ئازەر و باوەڕیە جیاوازەکان، ئەو دەسەڵاتە فاشیستەی کە دەیەوێت ڕێگەی هەناسەدانیان لێ بگرێت ، لە ئارادایە . ڕژێمی ئێران لە سەرەتا دا لە رۆژهەڵاتی کوردستان و بە گشتی ئێران لە ڕێگەی سیاسەتی قڕکردنی ژنان قڕکردنی کۆمەڵگای زیاتر کردووە . لە بەرامبەر ئەمەشدا ڕۆژ لە دوای ڕۆژ زیاتر ئاشکرا و ڕوون دەبێتەوە کە هێزی ریشەیی و چالاکی تێکۆشانی ئازادی و دیموکراسی ژنانن .لەم ساڵانەی دوای دا ئەوانەی پێشەنگایەتیان بۆ هەموو چالاکی و خۆپێشاندانەکان کرد لە ئێران دا ژنان بوون. بۆ ئەوەی کە فاشیزم، ئۆتۆکراسی(دیکتاتۆری) و هەروەها ئەو نایەکسانیانەی کە ڕۆژانە ڕوو لە زیاد بوونە،تێکیبشکێنن ئەوانەی کە لە سەر پێیانن ژنانن.\nڕژێمی ئێران ، لە بەرامبەر داخوازی کۆمەڵگا بۆ دیموکراسی و دادپەروەری ، لە ڕێی سێدارە، ئەشکەنجە و گرتن دەیهەوێت هێزی دیموکراسی سەرکوت و لاواز بکات. ئەو گەنج و ژنانەی کە دەستگیر دەکرێن لە دادگایەکی ساختە دا ، بە بریارێکی زۆر هۆڤانە، دژە مرۆڤ و دژە یاسا کە لە هیچ شوینێکی دونیا دا نەبیندراوە ، بە سزای زۆر قورس و لە سێدارەدان مەحکوم دەکات. ئێران بۆ ئەوەی کە دەسەڵاتی فاشیستی خۆی ، ئۆتۆکراتیک و مەزهەب گەرا لە سەر پێ ڕاگرێ ، ئەو نرخانەی کە بە درێژای مێژوووەک دادپەروەری، دیموکراسی و یەکسانی ئافرێندراون بن پێ دەکات ، بۆ ئەوەی کە نارەزایەتی دیموکراتیانەی گەل سەرکوت بکات، هەموو رێ و رێبازێک دەگرێتە بەر.بە یاسایی شەریعەت سیاسەتی خۆی لە سەر کۆمەڵگا دەسەپێنێت. لە ناو دەستی دادوەرەکانی ڕژێم لە جێگەی تەرازووی دادپەروەری، سەری کەسایەتیە خۆڕاگرییەکان و ژنان هەیە.\nهەر بۆیەش لەم بارەیەوە ئێمە دەڵێین لە ئێران دا کاتی ئەوە هاتووە کە لە بەرامبەر فاشیزم، نادادپەروەری، ڕەگەزگەرایی، دیکتاتۆری، مەزهەبگەرایی و سێدارە؛ دادپەروەری، دیمۆکراسی، یەکسانی خوازی و ژیانەکی ئازاد بپارێزین.بۆ ئەمەش لە دژی سێدارە و قڕکردنی ژن، کاتی پاراستنی ژیانی ئازادە و بۆیە ئەگەر تێکۆشان بەرز نەکەین، نابێ. لەم سۆنگەیەشەوە؛ وەکوو کەژار بە دروشمی:” لە دژی سێدار و قڕکردنی ژن، کاتی پاراستنی ژیانی ئازادە” بەشداری هەڵمەتی پەژاک و کۆدار لە ژێر دروشمی” نا بۆ سێدارە، بەڵێ بۆ دیموکراسی” کە هاوبەش لە رۆژهەڵاتی کوردستان لە چوارچێوەی هەڵمەتی:” ئیدی بەسە گۆشەگیری، فاشیزم و داگیرکاری، کات، کاتی ئازادییە” دەستیان پێ کردبوو؛ دەبین.\nلە دەوری ئەم دروشمەدا، لە ئێران و رۆژهەڵاتی کوردستان، لە سەرەتا دا ژنانی شۆڕەشگێڕ و دیموکرات،تەواوی کۆمەڵگا بە یەک دەست لە ڕیزێکی هەوبەش دا تێکۆشانی خۆیان بەڕێوەببەن و بڵند بکەن. لە پاڵ داخوازییەکانیان بۆ ئازادی، پێشنگایاتی ژنان بۆ ویستی دیموکراسی و ئازادی کۆمەڵگا گرنگە.\nسەرجەم گۆڕەپان‌گەلێک کە کورد لێی دەژیت لە ژێر فاشیزم و داگیرکارییەکی قورس‌دان. بە هەمان شێوەش لە بەرامبەر گەلان و ژنان ئەو هێرشانە لە ئارادایە. کاتێک بڕوانینە هۆکارەکانی زیادبوونی ئەم زەختانە ، دەبینین کە لەبنەمادا هەلومەرجی گۆشەگیری گران کە لە سەر ڕێبەر ئاپۆ پێک دێت، شاراوەیە. بۆیەش دروشمی هەڵمەتی ئێمە بە ناوی “لە دژی سێدارە و قڕکردنی ژن ، کاتی پاراستنی ژیانی ئازادە ” لە ناو خۆیدا یەکێتیەک ئاوا دەکات .\nئەوەندەی کە پەیوەندی بە ژنانەوە هەیە ، ئەوەندەش پەیوەندی بە کوردان ، گەلانی هەرێمەکە و تەواوی دیموکراسی خوازان هەیە. هەر وەک دەزانین کە بناغەی سیاسەتی وشک لە سەر ڕێبەری کونفیدرالیزمی دیموکراتیک ڕێبەر ئاپۆ بەڕێوە دەچێت ، ئەو پیلانگێڕییەی کە ٢٢ ساڵە لە لایەن هێزە نێودەوڵەتییەکان بەڕێوە دەچێت ،لە کەسایەتی ڕێبەر ئاپۆ دا دەیانهەوێت ئاستەنگی بۆهیوا و لێگەڕینی ئازادی ژن ، گەل و چینی بن دەست دروست بکەن .\nتەنیا ڕێگای دەرکەوتن لەم ڕەوشە قەیراناوییەی شەڕی جیهانی سێیەم کە بە ناوەندێتی ڕۆژهەڵاتی ناوەڕاست بەڕێوە دەچێت ، فەلسەفەی ژیان و سیستەمی کونفیدرالیزمی دیموکراتیکە کە لەلایەن ڕێبەر ئاپۆوە پێشخراوە . ئەمە نەتەنیا لە ڕۆژهەڵاتی ناوەڕاست بەڵکو بە تەواوی گەلانی جیهانیش دەتوانێت،بگوترێت .\nبەم هۆیەشەوە هێزە داگیرکەرو فاشیستەکان لە بۆچوون وهێزو ڕامانی ڕێبەر ئاپۆ، لە بواری کاریگەر و بەرەوپێشبردنی تێکۆشانی گەلان دەترسن . هۆکاری سەرەکی پێشخستنی سیستەمی،گۆشەگیری سەختلە ئیمرالی کە لە جیهان دا بێ وێنەیە ، لەم ترسەوە دێت . سیستەمی ئیمرالی ئەنجامی هاوپەیمانی هێزە ئیمپریالیستەکانە . لە بەر ئەوەی کە ژن و گەلانی بن دەست لە فەلسەفەی ژیانی ڕێبەر ئاپۆ کاریگەر بوونە و هیوای خۆیان بۆ ئازادی لەو فیکر و فەلسەفەیەدا دەبینن.\nڕامانی ڕێبەر ئاپۆ نەتەنیا لە کوردستان ، لە ڕۆژی ئەمڕۆ دا هێزی پێشەنگی شۆڕشی کۆمەڵایەتی لە ڕۆژهەڵاتی ناوەڕاست دایە . بۆ گەلان ، ژنان ، باوەرداران و ژێر دەستان هیوای ئازادییە ، ڕێ و ڕێبازی ژیانی ئازاد و هاوبەش، پێشکەشی هەموو جیاوازییە کۆمەڵایەتییەکان دەکات. هەر بۆیەش ئێمەی ژنان ئازادی ڕێبەر ئاپۆ وەکو ئازادی خۆمان دەبینین . لەم سۆنگەیەشەوە؛ بۆ ئازادی، تەندروستی و پاراستنی ڕێبەر ئاپۆ ، گوڕ و گەش کردنی تێکۆشان سەرەکی ترین ڕۆژەڤی ئێمەیە .\nبۆ ئەوەی کە بە تەواوەتی کۆتایی بە گۆشەگیری بهێنین و ڕێبەر ئاپۆ بە ئازادی بژیت و بە ئازادی کار و خەباتی خۆی بەڕێوە ببات ئێمە دەڵێین ، کات کاتی ئازادییە. سەرچاوەی گۆشگیری لە سەر ڕێبەر ئاپۆ، دەگەڕێتەوە بۆ پێشخستنی پارادایمی ئازادی لە بواری ژن و گەلان لە لایەن رێبەر ئاپۆوە . گۆشەگیری بە تەنیا جەستەیی نییە، بەڵکو دەیانهەوێت کە بۆچوونەکانی ڕێبەر ئاپۆ نەگات بە کۆمەڵگا.لە وانەیە کە ڕێبەر ئاپۆ لە ناو گۆشەگیرییەکی گران دا لە ئیمڕاڵی ئەسیر کراوە ، بەڵام ڕژێمی ئێرانیش بۆ ئەوەی کە ڕامانی ڕێبەر ئاپۆ لە ئێران بڵاو نەبێتەوە بە ڕێبازی زۆر وشک، قەدەغەی ڕامانی، پێک دێنێت.بە هۆیترسی لەوەی کە دەسەڵاتی بکەوێتە ژێر مەترسی هەڵوەشانەوە گۆشەگیرییەکی وەها سەخت بەڕێوە دەبات.\nهەر بۆیەش ، پێویستە جارێکی دیکە بگوترێتەوە کە ، ئەو گۆشەگیرییە سەختەی کە لە سەر ڕێبەر ئاپۆ بەڕێوە دەچیت ، لە بەرامبەر هیوای ئازادی گەل، ژن و هەموو چین و توێژە بن دەستەکانە. هەر بۆیەش کۆتایی هێنان بە گۆشەگیری، ڕێگای تەواوی ئەو مرۆڤانەی کە لە ڕێگای لێگەڕین بۆ ئازادی‌دان،دەکاتەوە. هەر بۆیەش ئامانجی ئێمە ئەوەیە لەگەڵ تەواوی ئەو کەسانەی کە لە لێگەرین بە دوای ئازادی‌دان، ئەوانەی کە لە بەرامبەر سیستەمی داگیرکاری دا سەرهەڵدەدەن ، خۆمان بگەیەنین بەوان و لە سەر خاڵە هاوبەشەکانمان پێکەوە تێبکۆشین. هۆکاری ئەوەی کە ژن ، گەلان و کەسایەتییە ئازادی‌خوازەکان دژایەتی فاشیزم ، گۆشەگیری و داگیرکاری دەکەن ، زۆر ڕوون و ئاشکەرایە .\nهەروەها لەم هەلومەرجە سەختەدا زەمینەی ڕەوای بەرفەراوان کردنی ئێکۆشانی ئازادی زۆرە. ئیمە لە ٧ساڵ تا ٧٠ساڵ، بانگ لە هەموو ژن و گەلان دەکەین، لە بەرامبەر کردەوە فاشیستییەکان، داگیرکار و دەستدرێژیکارانی دەوڵەت وپیاو سەرهەڵدەن. بۆ ئەوەی فاشیزم ، داگیرکاری و قڕکردنی ژنان کۆتایی پێ بهێندرێت بەشداری کردنی ژنان لەم هەڵمەتەی کە بە دروشمی “لە دژی سێدارە و قڕکردنی ژن ، کاتی پاراستنی ژیانی ئازادە”دەست پێ دەکات چەندە زۆر بێت و دەنگی تێکۆشان بڵیند ببێت ، ئەوەندەش ڕۆحی نەتەوەیی، یەکیەتی کۆمەڵایەتی و ئازادیش پێش دەکەوێت .


کۆشکی کریملن ئاشکرای کرد کە ڤلادیمێر پوتنی سەرۆکی ڕووسیا لە پەیوەندییەکی تەلەفۆنیدا بە سەرکردەکانی فەرەنسا و ئەڵمانیای ڕاگەیاندووە ئامادەیە تاوتوێی ئەو ڕێگایانە بکات کە بتوانێت ئۆکرانیا دەست بە ناردنی دانەوێڵە لە بەندەرەکانی دەریای ڕەشەوە بکاتەوە.\nڕووسیا و ئۆکرانیا نزیکەی یەک لەسەر سێی گەنمی جیهانی پێکدەهێنن، لە هەمان کاتدا ڕووسیا یەکێکە لە هەناردەکارە سەرەکییەکانی جیهانی پەین و ئۆکرانیاش هەناردەکاری سەرەکی زەیتی گەنمەشامی و گوڵەبەڕۆژەیە.\nکۆشکی کریملن گوتیشی؛ لای خۆیەوە ڕووسیا ئامادەیە یارمەتیدەر بێت لە دۆزینەوەی بژاردەکان بۆ هەناردەکردنی دانەوێڵە بەبێ هیچ ئاستەنگێک، لەوانەش هەناردەکردنی دانەوێڵەی ئۆکرانیا لە بەندەرەکانی دەریای ڕەشەوە.\nهەروەها ئاماژەی بەوەشکردووە کە ئیمانوێل ماکرۆن سەرۆکی فەرەنسا و ئۆڵاف شۆڵز سەرۆکی فەرەنسا ئاگادارکردووەتەوە کە ڕووسیا ئامادەیە هەناردەی پەین و بەرهەمە کشتوکاڵییەکانی زیاد بکات ئەگەر سزاکانی سەری هەڵبگیرێن، ئەم داواکاریە پتر لە لەگەڵ سەرکردەکانی ئیتاڵیا و نەمسا وروژێنرابوو کە لە چەند ڕۆژی ڕابردوودا گفتوگۆیان لەسەر کردبوو.\nئۆکرانیا و وڵاتانی ڕۆژئاوا ڕووسیا تۆمەتبار دەکەن بە سازکردنی قەیرانی خۆراک کە بەهۆی لەشکرکێشییەکەی بۆ سەر ئۆکرانیا دروستبووە، بەو هۆیەوە نرخی دانەوێڵە و زەیتی چێشتلێنان و سووتەمەنی و پەین بەرزبووەتەوە.\nڕووسیا دۆخەکەی خستۆتە ئەستۆی سزاکانی ڕۆژئاوا بۆ سەر وڵاتەکەی، هەروەها مینڕێژکردنی بەندەرەکانی ئۆکرانیا.\nکریملن ئاماژەی بەوەشکردووە؛ پوتن هەروەها ڕایگەیاندووە کە ڕووسیا ئامادەیە گفتوگۆکان لەگەڵ ئۆکرانیا دەستپێبکاتەوە.\nئاماژە بەوەشکراوە کە "گرنگیەکی تایبەت درا بە دۆخی دانوستانەکان کە بەهۆی کیێڤەوە ڕاگیراون. ڤلادیمێر پوتن دەستکراوەیی لایەنی ڕووسی بۆ دەستپێکردنەوەی دیالۆگ پشتڕاستکردەوە."\nپارتى ’’بەرەوپێشچوونى’’ گفتوگۆکانى لەگەڵ یەکێتى راگەیاند\n2022.06.08 - 19:15\nیەکەم کاردانەوە لە یەکێتییەوە لەسەر کشانەوەى سەدر\n2022.06.13 - 00:23\nبارەگاى بارزانى رونکردنەوە لەسەر هەڵوێستى پارتى دەدات\n2022.06.13 - 00:15


واته: یه‌که‌م کرده‌وه موحاسه‌به‌ى به‌نده‌ى له‌سه‌ر ده‌کرێ له قیامه‌تدا نوێژه, جا ئه‌گه‌ر چاک و ته‌واو بوون ئه‌وا سه‌رکه‌وتوو سه‌رفرازه, ئه‌گه‌ر ناته‌واو بوون ئه‌وه دۆڕاوو په‌شیمانه, ئه‌گه‌ر نوێژه فه‌رزه‌کانى که‌م و کووڕى هه‌بوو ئه‌وا په‌روه‌ردگار ده‌فه‌رموێت: سه‌یرکه‌ن بزانن به‌نده‌که‌م چه‌نده نوێژى سوننه‌تى هه‌یه با فه‌رزه‌کانى پێ ته‌واو بکه‌ین و که‌م و کووڕیه‌کانى پێ پڕبکه‌ینه‌وه, هه‌روه‌ها هه‌موو کرده‌وه‌کانى تریشى به‌و شێوه‌یه ده‌بێت.\n* پێغه‌مبه‌رى خوا صلى الله علیه وسلم ده‌فه‌رموێت: (إِذَا قَضَى أَحَدُكُمُ الصَّلاَةَ فِى مَسْجِدِهِ فَلْیَجْعَلْ لِبَیْتِهِ نَصِیبًا مِنْ صَلاَتِهِ فَإِنَّ اللَّهَ جَاعِلٌ فِى بَیْتِهِ مِنْ صَلاَتِهِ خَیْرًا) . واته: کاتێک نوێژه فه‌رزه‌کانتان له مزگه‌وت ته‌واو کرد, به‌شى ماڵه‌وه بهێڵنه‌وه له نوێژه سوننه‌ته‌کان, خواى گه‌وره پاداشتێکى زۆرتان ده‌داته‌وه له‌سه‌ر ئه‌و نوێژه سوننه‌تانه‌ى له‌ماڵه‌وه ئه‌نجامى ده‌ده‌ن.\n* پێغه‌مبه‌رى خوا صلى الله علیه وسلم ده‌فه‌رموێت: (مَنْ صَلَّى صَلاةً لَمْ یُتِمَّهَا زِیدَ عَلَیْهَا مِنْ سَبَحَاتِهِ حَتَّى تَتِمَّ) . واته: هه‌ر موسوڵمانێ نوێژێک بکات به ته‌واوى ئه‌نجامى نه‌دات, ئه‌وا له‌و سوننه‌ت و ته‌سبیحاتانه‌ى که کردوویه‌تى بۆى ته‌واو ده‌کرێت.\n* هه‌روه‌ها فه‌رموویه‌تى: (صَلُّوا أَیُّهَا النَّاسُ فِی بُیُوتِكُمْ، فَإنَّ أفْضَلَ الصَّلاَةِ صَلاَةُ المَرْءِ فی بَیْتِهِ إِلاَّ المَكْتُوبَةَ) . واته: ئه‌ى خه‌ڵکینه نوێژبکه‌ن له ماڵه‌کانتاندا, چونکه خێرترین نوێژ نوێژى که‌سێکه له ماڵه‌وه بیکات جگه له نوێژه فه‌رزه‌کان.\n* پێغه‌مبه‌رى خوا صلى الله علیه وسلم ده‌فه‌رموێت: (فضل صلاة الرجل فی بیته على صلاته حیث یراه الناس كفضل الفریضة على التطوع ) . واته: خێرى نوێژى پیاوێ له ماڵه‌وه بیکات به‌سه‌ر ئه‌و نوێژه‌ى- خه‌ڵک ده‌یبینێ- وه‌ک خێر و گه‌وره‌یى نوێژه فه‌رزه‌کانه به‌سه‌ر سوننه‌ته‌کاندا.\n* هه‌روه‌ها ده‌فه‌رموێت: (صَلاَةُ الْمَرْءِ فِى بَیْتِهِ أَفْضَلُ مِنْ صَلاَتِهِ فِى مَسْجِدِى هَذَا إِلاَّ الْمَكْتُوبَةَ) . واته: خێرو گه‌وره‌یى نوێژى که‌سێ له ماڵه‌وه باشتره له‌و نوێژه‌ى له‌م مزگه‌وته‌ى مندا بیکات جگه له نوێژه فه‌رزه‌کان.\n* ئیبن عومه‌ر ره‌زاى خوایان لێ بێ فه‌رمووى: پێغه‌مبه‌رى خوا صلى الله علیه وسلم فه‌رموویه‌تى: (صَلُّوا فِى بُیُوتِكُمْ وَلاَ تَتَّخِذُوهَا قُبُورًا) . واته: نوێژ بکه‌ن له ماڵه‌وه ماڵه‌کانتان مه‌که‌ن به گۆڕستان.\n* پێغه‌مبه‌رى خوا صلى الله علیه وسلم ده‌فه‌رموێت: وێنه‌ى ئه‌و ماڵه‌ى یادى خواى تێدا ده‌کرێت, ئه‌وه‌ى تێیدا ناکرێت وه‌ک زیندو مردوو جیاوازن


هاوپه‌یمانان 'به‌ره‌وپێشچوونێكی به‌رچاو' له ناوچه‌ی ئارامی باكوری سوریا راده‌گه‌یه‌نن\nهاوپه‌یمانی نێوده‌وڵه‌تی یه‌كشه‌ممه (15 ئه‌یلول) رایگه‌یاند كه "به‌ره‌وپێشچوونێكی به‌رچاو" به‌ده‌ستهاتووه له جێبه‌جێكردنی ناوچه‌ی ئارامی باكوری سوریادا به‌درێژایی سنووری توركیا، ئاژانسی فرانس پرێس رایگه‌یاند..\nتوركیا و ئه‌مریكا مانگی رابردوو رازیبوون له‌سه‌ر ئه‌وه‌ی پێیده‌ڵێن "میكانیزمێكی ئه‌منی" بۆ دروستكردنی ناوچه‌یه‌كی ئارام له سه‌ر سنووری نێوان توركیا و ناوچه‌كانی سوریا كه له‌لایه‌ن یه‌كینه‌كانی پاراستنی گه‌له‌وه (یه‌په‌گه) كۆنترۆڵكراون.\nیه‌په‌گه سه‌رپه‌رشتیی هێزه‌كانی سوریای دیموكرات (هه‌سه‌ده)یان كرد له شه‌ڕی دژی "ده‌وڵه‌تی ئیسلامی" (داعش)دا له سوریا، به‌ڵام ئه‌نقه‌ره وه‌ك "تیرۆریست" له شه‌ڕڤانه كورده‌كان ده‌ڕوانێت.\nئه‌مریكا و توركیایه‌كه‌مین ده‌ورییه‌ی هاوبه‌شیان له ناوچه‌كانی سه‌ر سنوور ئه‌نجامداله 8 ئه‌یلول.\nلیژنه‌یه‌كی هاوبه‌شی هاوپه‌یمانان یه‌كشه‌ممه له‌گه‌ڵ ئه‌ندامانی ئه‌نجومه‌نێكی سه‌ربازی له ته‌ل ئه‌بیه‌ز كۆبوونه‌وه، ئه‌و شوێنه‌ی هێزه كوردییه‌كان مانگی رابردوو ده‌ستیان به كشانه‌وه كرد لێی.\nهاوپه‌یمانییه‌كه له به‌یاننامه‌یه‌كدا رایگه‌یاند: "ئێمه به‌ره‌وپێشچوونێكی به‌رچاو ده‌بینین له قۆناغی یه‌كه‌می چالاكییه‌كانی میكانیزمه ئه‌منییه‌كه‌دا."\nبه‌گوێره‌ی به‌یاننامه‌كه: "هاوپه‌یمانان و هه‌سه‌ده چه‌ندین ده‌ورییه‌یان ئه‌نجامداوه بۆ دیاریكردن و لابردنی به‌ربه‌سته‌كان بۆ به‌ده‌مه‌وه‌چوونی نیگه‌رانییه‌كانی توركیا."\nبه‌یاننامه‌كه رایگه‌یاند كه "چوار ئۆپه‌راسیۆنی ئاسمانیی هاوبه‌شی نێوان ئه‌مریكا و توركیا"ش به هه‌لیكۆپته‌ر ئه‌نجامدران.\nیه‌كێك له هاوسه‌رۆكه‌كانی ئه‌نجومه‌نی سه‌ربازیی ته‌ل ئه‌بیه‌ز، ریاز خه‌میس وتی هه‌سه‌ده له ناوچه‌كه كشاونه‌ته‌وه، بۆئه‌وه‌ی هێزه ناوخۆییه‌كان جێگه‌یان بگرنه‌وه.\nخه‌میس رایگه‌یاند كه ئه‌مریكا و توركی "ده‌ورییه‌ی هاوبه‌ش ئه‌نجامده‌ده‌ن له رۆژانی داهاتوودا بۆ دڵنیابوون له ئه‌مینكردنی سه‌ر سنوور و ناوچه‌كه".\nوتی: "ده‌ورییه‌ی هاوبه‌ش له‌نێوان هاوپه‌یمانان یان ئه‌مریكا و توركیادا ئه‌نجامده‌درێت به هه‌ماهه‌نگی له‌گه‌ڵ ئێمه، ئه‌نجومه‌نی سه‌ربازی ته‌ل ئه‌بیه‌ز."\nوتیشی: "هاوپه‌یمانان به‌ڵێنیانداوه مه‌شق به ئه‌ندامانی سه‌ربازیی (ئه‌نجومه‌نه‌كه) بكه‌ن -- كه خه‌ڵكی ئه‌م ناوچه‌یه‌ن -- هه‌روه‌ها هاوكاریی لۆجیستیشیان بكه‌ن."\nخولێكی تری ده‌ورییه هاوبه‌شه‌كانی ئه‌مریكا و توركیا له باكوری خۆرهه‌ڵاتی سوریا\nروسیا و توركیا رێكده‌كه‌ون له‌سه‌ر سنووری سوریا\nپێنتاگۆن: ئه‌مریكا به‌رده‌وامده‌بێت له پڕچه‌ككردنی كوردان له سوریا


◄ ئەنجام: Found 109, page 1 of 11 Items per page: 🗐 1 🗐 5 🗐 10 🗐 25 🗐 50 🗐 100\n📕 5 هەنگاو بۆ ئەوەی ببیتە قسەکەرێکی متمانە بەخۆ بوو پەڕتووکخانە\n📅 دەمێ تومارکرنێ Apr 13 2020 10:18AM\n👁 ئەڤ بابەتە 1,752 جار هاتیە دیتن\nوەرگێڕان و ئامادەکردن: محەمەد کەمال حەمەدئەمین 20 [ زێدە... 👁] 📕 ✖ 0 1 ✔ 99% ✍ ز.س. 13-4-2020 10:18:27\n📄 Babylon بڵاوکراوەکان\n📅 دەمێ تومارکرنێ Jun 2 2014 12:15PM\nNr (1) 2014 - Hewlêr [ زێدە... 👁] ✖ ✖ 0 0 ✖ 52% ✍ هـ.ب. 2-6-2014 12:15:51\n📕 Dictionnaire kurde-Kurdish dictionary پەڕتووکخانە\n👫 ناڤێ تومارکەری رۆژهات سەعید\n📅 دەمێ تومارکرنێ Jul 18 2012 1:18PM\n👁 ئەڤ بابەتە 8,689 جار هاتیە دیتن\nAuthor:Joyce Blau [ زێدە... 👁] 📕 ✖ 0 0 ✔ 94% ✍ ر.س. 18-7-2012 13:18:11\n📕 Komxebata Zaravên Teknîkî پەڕتووکخانە\n📅 دەمێ تومارکرنێ Jan 3 2014 9:36PM\n👁 ئەڤ بابەتە 2,641 جار هاتیە دیتن\nAmded 2003 [ زێدە... 👁] 📕 ✖ 0 0 ✔ 94% ✍ هـ.ب. 3-1-2014 21:36:01\n📕 Kurdistan, n°1 - 8 پەڕتووکخانە\n📅 دەمێ تومارکرنێ Oct 27 2013 10:48AM\n👁 ئەڤ بابەتە 4,714 جار هاتیە دیتن\n... [ زێدە... 👁] 📕 ✖ 0 0 ✔ 94% ✍ هـ.ب. 27-10-2013 10:48:19\n📕 Learn English by Short Story English - Kurdish پەڕتووکخانە\n📅 دەمێ تومارکرنێ Jun 18 2018 8:37AM\n👁 ئەڤ بابەتە 6,122 جار هاتیە دیتن\nBy :Ahmad Muhamad [ زێدە... 👁] 📕 ✖ 0 0 ✔ 99% ✍ ز.س. 18-6-2018 8:37:06\n📕 Rênüsî kurdî Be dû Elfübêy latinî w Arebî پەڕتووکخانە\n📅 دەمێ تومارکرنێ Aug 29 2018 9:53AM\n👁 ئەڤ بابەتە 1,064 جار هاتیە دیتن\nRênüsî kurdî Be dû Elfübêy latinî w Arebî Mistef [ زێدە... 👁] 📕 ✖ 0 1 ✔ 99% ✍ ز.س. 29-8-2018 9:53:33\n📕 Vocabularies پەڕتووکخانە\n📅 دەمێ تومارکرنێ May 13 2016 9:22AM\n👁 ئەڤ بابەتە 2,232 جار هاتیە دیتن\nENGLISH ARABIC PERSIAN TURKISH ARMENIAN KURDI [ زێدە... 👁] 📕 ✖ 0 0 ✔ 99% ✍ هـ.ب. 13-5-2016 9:22:23\n📕 ئازارەکانی ژنانی ژێر دەستی داعش - معانات نساء تحت حکم داعش پەڕتووکخانە\n📅 دەمێ تومارکرنێ Jun 21 2019 12:17PM\n👁 ئەڤ بابەتە 1,204 جار هاتیە دیتن\nنووسینی: رێبوار رەمەزان بارزانی ئەم پەرتووکە بە [ زێدە... 👁] 📕 ✖ 0 0 ✔ 99% ✍ ز.س. 21-6-2019 12:17:18\n📕 ئاسانترین ڕێگا بۆ فێربوونی جڵفەی عێراقی لە ماوەی مانگ و نیوێکدا پەڕتووکخانە\n📅 دەمێ تومارکرنێ Sep 29 2018 9:01AM\n👁 ئەڤ بابەتە 5,070 جار هاتیە دیتن\nبۆ هەموو ئاستەکان 2017-2018 ئامادەکردنی: زاهیر س [ زێدە... 👁] 📕 ✖ 0 1 ✔ 99% ✍ ز.س. 29-9-2018 9:01:15\nپەرتوک PDF 11,533\nفایلێن پەیوەندیدار 48,172\n🗄 ژێدەر 15,835


قه‌یرانی هالیوود … و: ئازاد به‌هین – Denegkan\nقه‌یرانی هالیوود … و: ئازاد به‌هین\nbydengekan\tAugust 11, 2012\tسینەما\nوتووێژ له‌گه‌ڵا جه‌یمز كامێرۆن ده‌رهێنه‌ری “تایتانیك” و “ئاواتار” به بۆنه‌ی سه‌ده‌مین ساڵیادی سینه‌مای هالیود\nو: ئازاد به‌هین\nجه‌یمز كامێرۆن ده‌رهێنه‌ری كه‌نه‌دایی كه به فیلمه‌كانی وه‌ك “تایتانیك” و “ئاواتار” پڕفرۆشترین فیلمه‌كانی مێژووی سینه‌مای له هالیوود درووست كردووه، دڵی زۆر به هالیوود خۆش نییه. ده‌ڵێ ئه‌و ده‌نگۆ پیسانه‌ی كه سه‌باره‌ت به هالیوود بووه‌ته وێردی زمانه‌كان، هه‌موویان حه‌قیقه‌تیان هه‌یه و راستن. ئه‌و سه‌ره‌ڕای فێڵا و كه‌ڵه‌ك، قه‌یرانی سه‌ره‌كی هالیوود له‌وه‌دا ده‌بینێ كه ئیتر چیرۆكی نوێ بۆ درووستكردنی فیلم ده‌ست ناكه‌وێت و فیلمه باش و پڕفرۆشه‌كان هه‌موویان زۆرتر درێژه‌ی ئه‌وانیترن. كامێرۆن له وتووێژ له‌گه‌ڵا ئه‌شپیگڵ هه‌روه‌ها باس له ورده‌كارییه‌كانی ته‌كنیكی فیلم درووستكردنی ده‌كات.\nبه‌ڕێز كامێرۆن، له راستیدا بۆچی ئێمه لێره له سانتا مۆنیكا كه 10 كیلۆمه‌تر له هالیووده‌وه دووره، دانیشتووین و قسه ده‌كه‌ین؟ بۆچی له خودی هالیوود ئه‌و كاره ناكه‌ین؟\nچوونكه پێم خۆش نییه ده‌ور و به‌رمان قه‌ره‌باڵغ بێ، سه‌ره‌ڕای ئه‌وه هالیوود ئیتر شوێنێك نییه. كه قسه له‌سه‌ر هالیوود ده‌كه‌ین، قسه له‌سه‌ر چه‌مكێك ده‌كه‌ین.\nواته ئیتر شوێنێك به‌و ناوه بوونی نییه؟\nبۆچی، ئاساییه كه ئه‌و شوێنه له ئه‌مریكا بوونی هه‌یه. به‌ڵام هالیوود له بواری كولتورییه‌وه فه‌رانسه‌وی، كه‌نه‌دایی، ئوسترالیایی و ته‌نانه‌ت ئه‌ڵمانیشه. چاوێك به كارئه‌كته‌ره‌كان و ده‌رهێنه‌ره‌كاندا بخشێنن تا بۆمان روون بێته‌وه. هالیوود كۆمه‌ڵێك بینا یان كۆمه‌ڵه خه‌ڵكێكه كه له رێگه‌ی ته‌له‌فۆنه‌وه له‌گه‌ڵا شوێنه‌كانی دیكه‌ی دونیا قسه ده‌كه‌ن، شوێنه پڕش و بڵاوه‌كان له هه‌موو دونیادا كه فیلمه‌كان له‌وێ درووست ده‌كرێن.\nسه‌ره‌ڕای ئه‌وه هالیوود هێشتاش هێمایه‌كی ئه‌مریكاییه؟\nئه‌مه راسته، به‌ڵام ئه‌گه‌ر راستییه‌كه‌یتان ده‌وێ، سێ له‌سه‌ر چواری داهاتی فیلمی ئاواتار له ده‌ره‌وه‌ی ئه‌مریكا به‌ده‌ست هات.\nواته ئیتر شیاوی ئه‌وه نییه لێره ژیان به‌سه‌ر به‌ریت؟\nنه زۆر، هاوكاره‌كه‌م پیتر جه‌كسۆن په‌یوه‌ندی به سیسته‌می هالیووده‌وه هه‌یه، به‌ڵام لێره ده‌رناكه‌وێ و فیلمه‌كانی له نیوزیله‌ند درووست ده‌كات.\nبه‌ڵام ئێوه بۆخۆتان هێشتا له هالیوود ده‌ژین.\nمنیش به رێكه‌وت لێره‌م. ماڵێكی جوانم لێره هه‌یه و له ته‌مه‌نی حه‌ڤده ساڵیه‌وه هه‌ر لێره بووم. به‌ڵام ره‌نگه به‌مزوانه لێره بڕۆم. له راستیدا من ماوه‌یه‌كی زۆره كه له هالیوود رۆیشتووم. هه‌ڵبه‌ت ئه‌وه‌ش بڵێم كه هالیوود هه‌م لایه‌نی باش و هه‌م لایه‌نی خراپی هه‌یه. لایه‌نی باشی ئه‌وه‌یه كه شوێنی كۆبوونه‌وه‌ی كه‌سانێكه كه له‌سه‌رتاسه‌ری دونیا دێن فیلم درووست ده‌كه‌ن. به‌ڵام لایه‌نی خراپی دڵساردكه‌ره‌وه‌یه، ئه‌م زریق و بریقانه، ئه‌م ده‌ڵاڵانه، ئه‌م فێڵباز و كه‌ڵه‌ك بازانه.\nپێتان وایه به‌خیلیتان پێ ئه‌به‌ن؟\nراسته‌وخۆ نا. به‌ڵام ناڕاسته‌وخۆ ئه‌كرێت. له راستیدا هه‌موو ئه‌و چیرۆكه پیسانه‌ی كه سه‌باره‌ت به هالیوود ئه‌یڵێن، حه‌قیقه‌تی هه‌یه.\nبۆ نموونه ئه‌وه‌یكه ژنانی گه‌نجی كارئه‌كته‌ر بۆ وه‌رگرتنی رۆڵا له‌گه‌ڵا فیلم نامه‌نووسه‌كان و ده‌رهێنه‌ران ده‌خه‌ون؟\nمن له كوێوه بزانم؟ من له‌و جۆره كارانه‌م نه‌كردووه.\nیانی له‌و جۆره پێشنیارانه به ئێوه نه‌كراوه؟\nهه‌مووان ده‌زانن كه من هاوسه‌رگیرییه‌كی سه‌ركه‌وتوانه‌م ئه‌نجام داوه.\nهه‌ڵبه‌ت بۆ پێنجه‌مین جار.\nبه‌ڵێ. له هاوسه‌رگیریشدا له‌وانه‌یه مرۆڤ سه‌ری له به‌رد بكه‌وێت.\nئێوه حه‌زتان له واسته‌كاری نییه بۆ نموونه فیلم نامه‌كانی مرۆڤه بێ ناونیشانه‌كان ته‌ئید بكه‌ن؟\nئه‌مانه قسه‌ی پڕوپوووچن. ئێوه سیناریۆیه‌كی باش بنووسن، دڵنیا بن كه‌سێك ده‌بێ كه بیگرێته ده‌ست.\nمه‌سه‌له‌كه ئه‌وه‌یه كه ئیتر ئه‌سته‌م ده‌بێ بۆ فیلمه‌كان چیرۆكێكی باش و گونجاو په‌یدا بكه‌ین. زۆربه‌ری فیلمه‌كان درێژه‌ی یه‌كترین، یان وه‌رگیراوێكن له رۆمانه‌كان و زنجیره ته‌له‌فزیۆنییه‌كان.\nهه‌ر به‌مجۆره‌یه، ئێمه تووشی قه‌یرانی چیرۆك هاتووین و به كۆتایی گه‌یشتووین له‌م بواره‌دا. گه‌یشتووینه‌ته جێیه‌ك كه فیلم له یارییه‌ك به ناوی “كه‌شتییه‌كان نوقم ئه‌بن” درووست بكرێت. بۆ بانگه‌شه‌ی فیلمێك سه‌ره‌تا پێوست به ماركێكی ناسراو ده‌كات، وه‌ك “هێری پاتێر” و “پیاوی جاڵجاڵۆكه‌یی”، تا به‌شه‌كانی دواتری ئه‌و درووست بكرێت. به‌ڵام كه‌م و كوڕی له‌وه‌دایه كه هه‌ندێك له ماركه ناسراوه‌كان وه‌ك “كه‌شتییه‌كان نوقم ده‌بن” زۆر بێ به‌هان و ئاستی سینه‌ما دێننه خواره‌وه.\nبه‌ڵام فیلمی ئاواتاری تۆ به‌و جۆره نییه. ئه‌م فیلمه مۆدێلێكی پێشووی نییه و تۆ به خه‌یاڵی خۆت ئه‌و فیلمه‌ت درووست كردووه.\nكێشه‌ی ئاواتار ته‌نیا درووستكردنی نه‌بوو، به‌ڵكوو ئه‌وه بوو كه بۆ بانگه‌شه كردنی بۆ فرۆشتنی له بازاڕ مۆدێلێكی پێشوو بوونی نه‌بوو. سه‌ره‌تا ده‌بوایه كردبوایه‌تمان به ماركێكی ناسراو و ئه‌وه‌ش كارێكی زۆر دژوار بوو.\nله فیلمه‌كه‌ی تۆدا ئه‌و پیاوانه‌ی كه به سرووشته‌وه به‌ستراونه‌ته‌وه، له به‌رامبه‌ر كه‌سانی خاوه‌ن شارستانییه‌ت به‌رگری له خۆیان ده‌كه‌ن. بابه‌تی ئه‌م چیرۆكه جیهانگره. تۆش ده‌تویست هه‌ر ئه‌وه بڵێی؟\nبه‌ڵێ. ئیشی من وه‌ك ئیشی ئه‌ندازیاره‌كان وایه. ئه‌ندازیار شتێك به مه‌به‌ستێكی تایبه‌ت درووست ده‌كات. منیش ده‌مزانی چۆن چیرۆكه‌كه به‌ره‌و پێشه‌وه ببه‌م.\nكۆمه‌ڵێك راڤه‌ی سیاسی و فه‌لسه‌فی زۆر له فیلمی تۆ كراوه، به بۆچوونی خۆتان بابه‌تی سه‌ره‌كی ئاواتار چییه؟\nمرۆڤه‌كان به‌شێوه‌یه‌ك له رێگه‌ی راست لایانداوه و كه‌وتوونه‌ته به‌رامبه‌ر سرووشت. ئه‌مه‌ش هه‌موو كه‌س له ژیانی رۆژانه‌ی خۆیدا ده‌توانێ هه‌ستی پێبكات.\nواته له رێگه‌ی ئه‌م فیلمه‌وه ده‌تهه‌وێ به مرۆڤه‌كان بڵێی كه زیاتر له گه‌ڵا سرووشت هاوده‌م بن؟\nئه‌م چیرۆكه په‌یوه‌ندی به یه‌كێك له چیرۆكه كۆنه‌كانه‌وه هه‌یه: چیرۆكێكی نامۆ له جیهانێكی نامۆدا. نامۆیه‌ك كه دواتر فێر ده‌بێ دونیای نامۆ به جۆرێكی دیكه ببینێت و ببێته به‌شێك له‌و. چوونكه به‌و جۆره ده‌بێت عاشقی یه‌كێك له نامۆیانی هه‌ر ئه‌م دونیایه ده‌بێ. ئه‌مه بابه‌تی فیلمه‌كه‌یه.\nئه‌م چیرۆكه به ئاده‌م و حه‌وا ده‌ست پێده‌كات.\nبه‌ڵام لێره‌دا كه‌مێك به‌ره‌و پێشتر ده‌چین و ئاواته شاراوه‌كانمان له‌و فیلمه‌دا دێته دی. به‌مه ده‌ڵێن هالیوود. ئێمه ئاوات ده‌خوازین كه خۆزگه وه‌ك نامۆكانی ناو ئه‌و فیلمه ده‌بووین. ده‌مانتوانی بۆ نموونه له دارستاندا به ئازادی بگه‌ڕێین و له كۆتاییدا بۆ نموونه بفڕین. هه‌ر لێره‌دایه كه رووداوێك روو ده‌دا كه ته‌نیا هالیوود ده‌توانێ به‌ره‌روِووی بێته‌وه: له باشترین حاڵه‌تدا ئێمه كۆمه‌ڵێك وێنه‌ی خه‌یاڵی درووست ده‌كه‌ین كه وه‌ك خه‌ونه راسته‌قینه‌كان وان. فڕین هه‌ست پێده‌كه‌ین، گیا دره‌وشاوه‌كان له شه‌ودا ده‌بینین و ژیانی ئه‌م دونیایه به‌وجۆره‌ی كه له خه‌وندا هه‌مانه، هه‌ست پێده‌كه‌ین.\nزۆرێك له بڕیاره جوانیناسانه‌كانی من كۆمه‌ڵێك هه‌وڵن بۆ ده‌ستڕاگه‌یشتن به راناوی شاراوه‌ی گشتی و به كۆمه‌ڵا. ده‌مویست ئه‌و فیلمه له ئاستی خه‌ونێكدا بێت، خه‌ون و به‌خه‌به‌ر بوونێكی ته‌واو. هالیوود هه‌میشه به‌و جۆره بووه. وه‌بیر خۆمانی بێنینه‌وه ساڵانی ده‌یه‌ی 30 و 40، كاتێك بینه‌ران بۆ یه‌كه‌مجار فیلمی مۆزیكاڵی “ژنی سێحربازی ئوز”یان كه له‌سه‌ر بنه‌مای چیرۆكێكی ئه‌فسانه‌یی ناسراو درووست كرابوو، بینی، ئه‌و ساته‌ی كه جودی گارله‌ند درگایه‌ك به رووی دونیای ئه‌فسانه‌ییدا ده‌كاته‌وه، ئه‌مه خه‌ونێكه. پێشتر كه‌س وه‌ها شتێكی نه‌دیتبوو.\nهالیوود هه‌میشه میدیایه‌ك بووه كه زۆر دزه‌ی كردۆته ناو زه‌ینه‌كان. تۆ سه‌باره‌ت به‌و شتانه‌ی كه ده‌یخه‌یته زه‌ینی ئێمه‌وه هه‌ست به به‌رپرسیارێتی ناكه‌یت؟\nسه‌باره‌ت به‌وه كه فیلمه‌كان چه‌نده هێز و توانایان هه‌یه نابێ زێده‌ڕۆیی بكرێ. فیلمه‌كان هێشتاش هه‌ر ئامراز و كه‌ره‌سته‌یه‌كی سه‌رگه‌رمین. سه‌ره‌ڕای ئه‌وه پێم وایه ئێمه جۆرێك له به‌رپرسیارێتی ئه‌خلاقیمان هه‌یه كه پشتیوانی له چاكی بكه‌ین و ئه‌و په‌یامانه بده‌ین كه له به‌رژه‌وه‌ندی دونیادایه. ته‌نانه‌ت كۆمه‌ڵێك په‌یامی ساده: چاو هه‌ڵێنن بزانن قاوه چ بۆنێكی ناخۆشی دێ، چوونكه ئێمه خه‌ریكین هه‌ساره‌كان وێران ده‌كه‌ین.\nئێوه به جۆرێك قسه ده‌كه‌ن كه وه‌ك ئه‌وه‌ی ئه‌و ئاواتاره‌ی درووستكردنی دوو میلیار و هه‌شتسه‌د ملیۆن دۆلاری تێچووه، له راستیدا له جۆری فیلمه چه‌پگه‌راكان و به پێی كولتوری هیپییه‌كانی ده‌یه‌ی 1960 بووه.\nبه‌ڵێ، هه‌ڵبه‌ت وایه. به‌ڵام من بۆ خۆم هیچكات هیپی نه‌بووم، به‌ڵام له ساڵانی ده‌یه‌ی 1960 و سه‌ره‌تاكانی ده‌یه‌ی 70 كۆمه‌ڵێك بیرۆكه هه‌بوون و كۆمه‌ڵێك گۆڕانكاری روویدا كه دونیایان گۆڕی و كاریگه‌ریان له‌سه‌ر من هه‌بوو: شۆڕشی سێكسی، بزووتنه‌وه‌ی مافی هاووڵاتیبوون، جه‌نگی سارد، ده‌ستپێكردنی بزووتنه‌وه‌ی كۆمه‌ڵایه‌تیی سه‌وز، ڤێتنام.\nیانی هه‌موو ئه‌و شتانه له هالیوود ده‌نگی داوه‌ته‌وه.\nله قۆناغی یه‌كه‌م ئه‌م گۆڕانكارییه كولتوریانه له مندا ره‌نگدانه‌وه‌یان بووه. ئه‌م رووداوانه فۆڕمیان به تێڕوانینی من بۆ جیهان داوه. جیهانبینی من له ده‌یه‌ی 1960 شكڵا و بیچمی گرت. فیلمی ئاواتار ره‌نگدانه‌وه‌ی ئه‌زموونه‌كان و بینینه‌كانمه له‌و ساڵانه‌دا.\nپێكه‌نینانه دێته‌به‌رچاو كه وه‌ها فیلمێك به‌م بیرۆكه چه‌پانه‌وه له لایه‌ن كۆمپانی فۆكسی سه‌ده‌ی بیسته‌م و ستۆدیۆی رۆبێرت مۆردۆخ كه زۆرتر پارێزكارن، درووست كراوه. ئه‌م بابه‌ته بۆ ئێوه سه‌یر نییه؟\nبۆ من نا. به‌ڵام له روانگه‌ی كۆمپانی فۆكسه‌وه له راستیدا سه‌رنج راكێشه. درووستكردنی فیلمێك به كۆمه‌ڵێك په‌یامی دژه سه‌رمایه‌داری و دژه ئیمپریالیستی به پاره‌ی مۆردۆخ، ئه‌م جۆره پارادۆكسانه ته‌نیا له هالیوود به‌دی ده‌كرێت. ئه‌گه‌ر له هالیوود ئایینێك بوونی هه‌بێ كه به‌سه‌ر هه‌موو شتێكدا زاڵا بێ، ئه‌و ئایینه هه‌مان پاره‌یه. به‌ڵام كاتێك له ناو شتێكدا پاره هه‌یه و پاره به‌ده‌ست دێنێت، هه‌موو كه‌س رازییه.\nقسه‌مان له‌سه‌ر قه‌یرانی چیرۆك كرد، به‌ڵام قه‌یرانێكی دیكه‌ش بوونی هه‌یه و ئه‌ویش قه‌یرانی ئه‌ستێره‌كانی سینه‌مایه. ئه‌و ئه‌ستێرانه‌ی دیكه كه پێشتر به‌هۆی رۆڵی ئه‌وانه‌وه هۆڵی سینه‌ما پڕ ده‌بوو، كه‌سانێكی وه‌ك تام هێنكس یان نیكۆل كیدمه‌ن، بۆ نموونه، سه‌ركه‌وتنی فیلمه‌كان گه‌ره‌نتی ناكه‌ن.\nله رابردوویه‌كی دووره‌وه كه من له هالیوود كار ده‌كه‌م ئه‌م قه‌یرانی ئه‌ستێرانه بوونی هه‌بووه. خودی هالیوود ئه‌م قه‌یرانه‌ی درووست ده‌كرد. هه‌میشه ئه‌م ترسه زاڵا بووه كه ئه‌و ئه‌ستێرانه‌ی ئه‌مڕۆكه سه‌ركه‌وتوون، سبه‌ینێ سه‌ركه‌وتوو نه‌بن. من هیچ كات هۆگری ئه‌م سیسته‌مه‌ی ئه‌ستێره درووست كردن نه‌بووم.\nئه‌ستێره‌كان بوونیان ده‌بێته هۆی ئه‌وه‌یكه ئاماده‌كاران له‌سه‌ر فیلم سه‌رمایه‌گوزاری بكه‌ن. ستۆدیۆی خودی ئێوه چ كاردانه‌وه‌یه‌كی له خۆی نیشاندا كاتێك تێگه‌یشت كه ئێوه بۆ گرانترین فیلمی مێژووی سینه‌ما هیچ ئه‌ستێره‌یه‌كتان بۆ ئه‌و فیلمه نییه؟\nله راستیدا هه‌ر له سه‌ره‌تای پڕۆژه‌ی ئاواتار به هاوكاره‌كانم له ستۆدیۆ وت، من بۆ ئه‌م فیلمه ئه‌ستێره‌یه‌كم بۆ هه‌ڵنه‌بژاردووه و ره‌زامه‌ندی ئه‌وانم خواست. وتیان به بێ ئه‌ستێره ناكرێت. وتم من كه‌سێكم به ناوی زوو سالدانا هه‌یه كه نه‌ناسراوه. به‌ڵام باش، ستۆدیۆ پێویستی به ئه‌ستێره‌یه‌ك هه‌یه تا له‌گه‌ڵا ئه‌و بتوانێ ئه‌و فیلمه له بازاڕدا بفرۆشێ و له شووه ته‌له‌فزیۆنییه‌كاندا نوێنه‌ری فیلمه‌كه بێ. پێیانم وت كه خه‌م مه‌خۆن به‌م فیلمه هه‌موو شووه‌كان ده‌خه‌نه ژێر ركیفه‌وه.\nنا. ستۆدیۆكان حه‌زیان لێنه‌ده‌كرد كه ده‌رهێنه‌ر پێیان بڵێ چۆن فیلم ده‌بێ بانگه‌شه‌ی فرۆشتنی بۆ بكرێت.\nقه‌یرانی چیرۆك كه‌م بوو، قه‌یرانی ئه‌ستێره‌كانیشی پێوه زیادبوو، ئێستا كه فیلمه سێ ره‌هه‌ندییه‌كان بوونه‌ته باو، ئاخۆ سه‌د ساڵا دوای سه‌رهه‌ڵدانی سینه‌ما، هالیوود تووشی گه‌وره‌ترین گۆڕانكاری خۆی نه‌بووه؟\nوه‌ها دیاره. چوونكه كاتێك ده‌ڕوانینه رابردووه‌كان ده‌بینین كه یه‌كه‌مین جوڵه‌ی سینه‌ما له‌گه‌ڵا سه‌رهه‌ڵدانی سینه‌مای ده‌نگدار درووست بوو كه راسته‌وخۆ سه‌روكاری له‌گه‌ڵا هه‌ست و تێگه‌یشتنه‌كانی ئێمه هه‌یه. له ساڵانی 1920 فیلمه‌كان بوون به ده‌نگدار. به‌ڵام ئێمه مرۆڤه‌كان ره‌نگیش ده‌بینین و ئه‌وه هێشتا له سینه‌مادا نه‌بوو. ده ساڵ به‌سه‌ر چوو كه فیلمه‌كان بوون به ره‌نگی. ئێستا چووینه‌ته ناو دوایین قۆناغ. ئێمه له راستیدا شته‌كان به سێ ره‌هه‌ندی ده‌بینین. ئێستا ئه‌وه‌ش هاتووه‌ته ناو سینه‌ماوه. جێی سه‌رنج نییه كه سینه‌ما سه‌د ساڵا دوای سه‌رهه‌ڵدانی، تازه خه‌ریكه فیلمه‌كان به سێ ره‌هه‌ندی درووست ده‌كات؟\nله ته‌كنیكی تایبه‌تی درووستكردنی فیلمی تۆدا هه‌والێك له دیكۆر و ئارایشت و جله گونجاوه‌كان بۆ رۆڵا نییه. جوڵه‌كانی كارئه‌كته‌ر له لایه‌ن ژماره‌یه‌كی زۆر له كامێراكان تۆمار ده‌كرێت و دواتر به كۆمپیوته‌ر به‌شێوه‌ی دیجیتاڵی كاری له‌سه‌ر ده‌كرێت. كارئه‌كته‌ره‌كان ده‌بێ جلێكی پلاستیكی له‌به‌ر بكه‌ن و له به‌رده‌م كامێرایه‌كی به‌تاڵا رۆڵی خۆیان بگێڕن. كاره‌كانی دیكه كۆمپیوته‌ر ئه‌نجامی ده‌دا. پێت وانییه ره‌نگه هه‌ندێك له كارئه‌كته‌ره‌كان دژی ئه‌و شێوازه بن؟\nتا ئێستا هیچ كارئه‌كته‌رێك سكاڵای تۆمار نه‌كردووه. هه‌ڵبه‌ت من هه‌ندێك له نیگه‌رانییه‌كان ده‌رك پێ ئه‌كه‌م. به‌ڵام له كرده‌وه و پراكتیكدا دیتوومه كه كارئه‌كته‌ره‌كان رازی بوون. به‌مجۆره كات و جوڵه‌ی كارئه‌تكه‌ره‌كان به فیڕۆ نادرێت. ئێمه به بێ گوێدانه ئاساییه‌كان له هه‌ڵگرتنه‌وه‌ی فیلم و دیكۆر، جوڵه‌كانی ئه‌و تۆمار ده‌كه‌ین.\nبه‌ڵام كارئه‌كته‌رێك كه جلی پلاستیكی له‌به‌ر ده‌كات و له به‌رده‌م كامێرای به‌تاڵا و به بێ دیكۆر رۆڵی خۆی ده‌گێڕێ، تووشی هه‌ستێكی سارد نابێت؟\nمه‌گه‌ر له هه‌لومه‌رجێكی تایبه‌تدا كه كارئه‌كته‌ره‌كان له به‌رده‌م ژماره‌یه‌ك كه هێدفۆنیان له گوێدایه و ژماره‌یه‌كی دیكه به كه‌ره‌سته‌ی تۆماركردنی ده‌نگ و ئامێری هه‌ڵگری كامێرا و پڕۆژۆكتۆر رۆڵی خۆیان ده‌گێڕن چ شتێك روو ده‌دات؟ كارئه‌كته‌ر هه‌میشه ده‌بێ له خه‌یاڵی خۆیدا رۆڵی خۆی بگێڕێ، به پێچه‌وانه‌وه كاره‌كه‌ی خۆی له ده‌ست ده‌دا.\nتا ئێستا بیرت كردۆته‌وه چی ده‌بوو ئه‌گه‌ر ئاواتار نه‌ده‌بوو به فیلمێكی سه‌ركه‌وتوو؟\nسه‌باره‌ت به تێرمیناتۆریش ئه‌و ترسه‌م هه‌بوو. ترس، رێگای براوه‌بوونی منه و ده‌بێته هۆی ئه‌وه‌یكه به جیدیتر كار بكه‌م.\nهه‌ندێك كه‌س تۆ به به‌هێزترین كه‌س ده‌زانن له هالیوود. تۆ ئه‌توانی هه‌موو كارێك ئه‌نجام بده‌یت.\nبه هیچ شێوه‌یه‌ك به‌وجۆره نییه. له راستیدا هێز له هالیوود چ مانایه‌كی هه‌یه؟ لێره ئه‌وانه‌ی پاره‌یان هه‌یه خاوه‌ن توانا و هێزن. له راستیدا هێزێك كه مرۆڤ له هالیوود هه‌یه‌تی ده‌نگدانه‌وه‌ی ده‌ره‌كی نییه. له ده‌ره‌وه‌ی هالیوود هه‌رچی هاوار ده‌كه‌م سه‌گیش گرینگی به من نادات. هه‌رچی به منداڵه‌كانیشم ده‌ڵیم ددانه‌كانتان فڵچه لێبده‌ن، گوێم لێ ناگرن و به قسه‌م ناكه‌ن.\nPrevious پێڵاوەکانی …. حەمە کاکەڕەش\nNext ژنێک دیوارە ڕەشەکان سپی ئەکاتەوە


قازانجە سیاسیەکەی بۆ هەموولایەنەکان بەپلەی دووەم دێت . ئیسرائیلیەکان خەونە مێژووییەکەیان دێتەدێ ، کە ئۆرشەلیم دەبێتە پایتەختی دەوڵەتەکەیان . ترامپ یەکەم هەنگاوی گرێبەستی سەدەکەی بە گواستنەوەی سەفارەتی ئەمریکا لە تەلئەبیبەوە بۆ ئۆرشەلیم ناوە . هەروەها ئیسرائیل لە ناکۆکی نێوان خۆی و فەڵەستین - عەرەبەکان ڕزگاری دەبێت . میسریەکان بە گەرمی دێنە ناو سیاسەت و جیهانی عەرەبی خۆرهەڵاتی ( شێوە دورگەی عەرەبی ) کەبەهۆی سنووری دەوڵەتی ئیسرائیلەوە دابڕاون . فەڵەستینیەکان دەبنە خاوەنی دەوڵەتی سەربەخۆی خۆیان بە پشتیوانی ئیسرائیل و ئەمریکاشەوە . ئوردنیەکان لە ئاوارە فەڵەستینیەکان ڕزگاریان دەبێت ، چونکە لە بەندێکی گرێبەستی سەدەدا هاتووە فەڵەستینیە ئاوارەکان لەو غەزە سیناییەدا جێگیر بکرێن ک میسر پێشکەشیان دەکات . سعودیەکان خۆرهەڵات و خۆرئاوای عەرەبی لەڕێگەی بۆریە نەوتیەکانیەوە دەکەوێتە ژێر نفوزیانەوە و ئێران لە عێراق و سوریا و لوبنان و حەماس دادەبڕێت . ڕوسەکان گەرچی دوورن لە وردەکاری پرۆژەکەی گرێبەستی سەدەکەی ئەمریکاوە . بەڵام بە وردی چاودێری دەکەن . بەپێ ی دەنگۆی ناو میدیا ئیسرائیلی و ئەمریکاییەکان ، ڕوسیا لاری لەو پرۆژەیە نیە، بەمەرجێک ئەمریکا لە خۆرهەڵاتی سوریا بکشێتەوە و سوریا بۆ ژێر نفوزی ڕوسیا جێبهێڵێت . وەک باسکراوە ، لە کۆبونەوەی هلسنکی نێوان پوتین و ترامپدا ، ئەمریکاییەکان بەو داواکاریەی ڕوسیا ڕازی بوون بەمەرجێک ئێران لە سوریادا لاوازبکرێت .